title: Euroopa Parlamendi ja nõukogu direktiiv 2006/126/EÜ, 20. detsember 2006 , juhilubade kohta (uuestisõnastamine)   (EMPs kohaldatav tekst)

text:
               30.12.2006

               ET

               Euroopa Liidu Teataja

               L 403/18

      EUROOPA PARLAMENDI JA NÕUKOGU DIREKTIIV 2006/126/EÜ,
   20. detsember 2006,
   juhilubade kohta (uuestisõnastamine)
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 71,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)

   pärast konsulteerimist Regioonide Komiteega,
   toimides asutamislepingu artiklis 251 sätestatud korras (2)

   ning arvestades järgmist:

               (1)

               Nõukogu 29. juuli 1991. aasta direktiivi 91/439/EMÜ juhilubade kohta (3) on mitu korda oluliselt muudetud. Nüüd, kui kõnealusesse direktiivi on tehtud uusi muudatusi, on selguse huvides soovitatav kõnealused sätted uuesti sõnastada.

               (2)

               Juhilubasid käsitlevad eeskirjad on oluline osa ühisest transpordipoliitikast, need aitavad parandada liiklusohutust ning hõlbustavad selliste isikute vaba liikumist, kes asuvad elama muus liikmesriigis kui juhiloa väljastanud liikmesriik. Isikliku transpordi olulisust silmas pidades soodustab vastuvõtva liikmesriigi poolt nõuetekohaselt tunnustatud juhiloa omamine inimeste liikumis- ja asutamisvabadust. Vaatamata edusammudele juhiloa eeskirjade ühtlustamisel, on juhilubade uuendamise perioodilisust ja sõidukite alamkategooriaid käsitlevad liikmesriikide eeskirjad märkimisväärselt erinevad; neid eeskirju tuleb ühenduse poliitikate rakendamisele kaasaaitamiseks täielikumalt ühtlustada.

               (3)

               Direktiivis 91/439/EMÜ ettenähtud võimalus sätestada juhilubade kehtivusaeg siseriiklike sätetega viib olukorrani, kus eri liikmesriikides kehtivad erinevad eeskirjad ning liikmesriikides kokku on kasutusel üle 110 erineva juhiloamudeli. See tekitab läbipaistvusega seotud probleeme kodanikele, politseile ja juhilubade haldamise eest vastutavatele ametiasutustele ning põhjustab juhilubade (millest mõned võivad olla isegi aastakümnete tagused) võltsimist.

               (4)

               Selle vältimiseks, et ühtne Euroopa juhiloamudel ei muutuks lihtsalt üheks lisamudeliks juba kasutusel oleva 110 mudeli kõrval, peaksid liikmesriigid võtma kõik vajalikud meetmed, et väljastada käesolev ühtne mudel kõikidele loaomanikele.

               (5)

               Käesolev direktiiv ei tohiks piirata enne selle kohaldamiskuupäeva antud või saadud olemasolevaid juhtimisõigusi.

               (6)

               Juhilubasid tunnustatakse vastastikku. Liikmesriigid peaksid olema suutelised kohaldama käesoleva direktiiviga ettenähtud kehtivusaega piiramata halduskehtivustega juhilubade suhtes, mis on väljastatud teises liikmesriigis ning mille omanik on elanud nende territooriumil üle kahe aasta.

               (7)

               Uute juhilubade jaoks halduskehtivuse perioodi kehtestamine peaks võimaldama rakendada korrapärase uuendamise ajal uusimaid võltsimisvastaseid meetmeid ja arstlikke läbivaatusi või kohaldada teisi liikmesriikide ettenähtud meetmeid.

               (8)

               Liiklusohutust silmas pidades tuleks ette näha juhilubade väljastamise miinimumnõuded. Sõidueksamite ja loa andmise nõudeid tuleb ühtlustada. Selleks tuleks määratleda veokite juhtimiseks vajalikud teadmised, oskused ja käitumine, võtta sõidueksami ülesehituses neid mõisteid arvesse ning määratleda uuesti veokite juhtimiseks vajaliku füüsilise ja vaimse sobivuse miinimumnõuded.

               (9)

               Juhiloa väljastamisel ja korrapäraselt pärast seda tuleks esitada tõend selle kohta, et inimeste või kaupade veoks kasutatavate sõidukite juhid vastavad juhtimiseks vajaliku füüsilise ja vaimse sobivuse miinimumnõuetele. Selline, kooskõlas siseriiklike eeskirjadega toimuv miinimumnõuetele vastavuse kontroll aitab kaasa isikute vabale liikumisele, väldib konkurentsimoonutusi ning aitab võtta paremini arvesse selliste sõidukite juhtide erilist vastutust. Liikmesriikidel peaks olema lubatud kehtestada teiste veokite juhtimiseks vajaliku füüsilise ja vaimse sobivuse miinimumnõuetele vastavuse tagatisena arstliku läbivaatuse nõude. Läbipaistvuse huvides peaksid sellised läbivaatused toimuma juhilubade uuendamise ajal ja olema seega määratud kindlaks juhiloa kehtivusajaga.

               (10)

               Kaherattaliste sõidukite kategooriate ning sõitjate ja kaupade veoks kasutatavate sõidukite kategooriate juhtimisõigusele järk-järgulise juurdepääsu põhimõtet tuleb veelgi tugevdada.

               (11)

               Liikmesriikidel tuleks siiski lubada kehtestada teatavate sõidukikategooriate juhtimiseks kõrgem vanusepiir, et parandada veelgi liiklusohutust; liikmesriikidel peaks olema erandlikel asjaoludellubatud kehtestada madalamad vanusepiirid, et võtta arvesse riigisiseseid olusid.

               (12)

               Kategooriate määratlused peaksid kajastama suuremal määral asjaomaste sõidukite tehnilisi näitajaid ja sõiduki juhtimiseks vajalikke oskusi.

               (13)

               Mopeedi juhtimiseks vajaliku juhiloa kategooria kehtestamine suurendab eelkõige liiklusohutust kõige nooremate juhtide hulgas, kes statistika järgi osalevad liiklusõnnetustes kõige sagedamini.

               (14)

               Tuleks vastu võtta erisätted, et parandada liikumispuudega isikute võimalusi sõidukit juhtida.

               (15)

               Liiklusohutusega seotud põhjustel peaksid liikmesriigid suutma kohaldada juhilubade äravõtmist, peatamist, uuendamist ja tühistamist käsitlevaid siseriiklikke sätteid kõigi loaomanike suhtes, kelle alaline elukoht on nende territooriumil.

               (16)

               Direktiivis 91/439/EMÜ sätestatud juhiloamudel tuleks asendada plastkaardi kujul esineva ühtse mudeliga. Samal ajal tuleb seda juhiloamudelit kohandada seoses mopeedide jaoks uue juhilubade kategooria ning mootorrataste jaoks uue juhilubade kategooria kehtestamisega.

               (17)

               Plastkaardist juhiloa mudelisse vabatahtlikult mikrokiibi lisamine peaks liikmesriikidel võimaldama parandada veelgi pettusevastase kaitse taset. Liikmesriikidel peaks olema vabadus lisada mikrokiibile riigisiseseid andmeid, tingimusel et see ei takista juurdepääsu ühistele andmetele. Mikrokiibi tehnilised nõuded peaks kindlaks määrama komisjon, keda abistab juhilubade komitee.

               (18)

               Eksamineerijate teadmiste ja oskuste parandamiseks, juhiloa taotlejate objektiivsema hindamise tagamiseks ja sõidutestide suuremaks ühtlustamiseks tuleks kehtestada eksamineerija ameti omandamise ja koolitusnõuete miinimumnõuded.

               (19)

               Komisjonil tuleks lubada kohandada I-VI lisa teaduse ja tehnika arenguga.

               (20)

               Käesoleva direktiivi rakendusmeetmed tuleks vastu võtta kooskõlas nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused (4).

               (21)

               Eelkõige tuleks komisjonile anda volitused kehtestada käesoleva direktiivi kohaldamiseks vajalikud kriteeriumid. Kuna need on üldmeetmed ja nende eesmärgiks on käesoleva direktiivi vähemoluliste sätete muutmine, tuleks need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.

               (22)

               Kuna käesoleva direktiivi eesmärke ei suuda liikmesriigid piisavalt saavutada ning need eesmärgid on oma ulatuse ja toime tõttu paremini saavutatavad ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärkide saavutamiseks vajalikust kaugemale.

               (23)

               Käesolev direktiiv ei tohiks piirata liikmesriikide kohustusi järgida VII lisa B osas loetletud direktiivide siseriiklikku õigusesse ülevõtmise ja kohaldamise tähtpäevi,

         ON VASTU VÕTNUD KÄESOLEVA DIREKTIIVI:
   Artikkel 1
   Juhiloamudel
   1.   Liikmesriigid võtavad kasutusele I lisas esitatud ühenduse mudelil põhineva riigisisese juhiloa vastavalt käesoleva direktiivi sätetele. Ühenduse juhiloamudeli esiküljel oleval embleemil peab olema juhiloa väljastava liikmesriigi tunnusmärk.
   2.   Ilma et see piiraks andmekaitse-eeskirjade kohaldamist, võivad liikmesriigid lisada juhiloale andmekandja (mikrokiibi) niipea, kui komisjon on vastavalt artikli 9 lõikes 2 osutatud menetlusele kehtestanud I lisas osutatud mikrokiipi käsitlevad nõuded, mille eesmärk on muuta käesoleva direktiivi vähemolulisi sätteid direktiivi täiendades. Nende nõuetega nähakse ette EÜ tüübikinnitus, mis antakse ainult siis, kui suudetakse tõendada suutlikkust seista vastu andmete võltsimis- või muutmiskatsetele.
   3.   Mikrokiip sisaldab I lisas määratletud ühtlustatud juhiloa andmeid.
   Pärast komisjoniga konsulteerimist võivad liikmesriigid salvestada mikrokiibile lisateavet, tingimusel et see ei takista mingil viisil käesoleva direktiivi rakendamist.
   Komisjon võib vastavalt artikli 9 lõikes 2 osutatud menetlusele muuta I lisa hilisema koostalitlusvõime tagamiseks.
   4.   Komisjoni nõusolekul võivad liikmesriigid teha I lisas esitatud mudelisse juhilubade elektrooniliseks andmetöötluseks vajalikke korrektiive.
   Artikkel 2
   Vastastikune tunnustamine
   1.   Liikmesriikide väljastatud juhilubasid tunnustatakse vastastikku.
   2.   Kui sellise kehtiva riigisisese juhiloa omanik, mille suhtes ei kohaldata artikli 7 lõikes 2 esitatud halduskehtivuse perioode, asub elama muus kui juhiloa väljastanud liikmesriigis, võib vastuvõttev liikmesriik kohaldada juhiloa suhtes nimetatud artiklis esitatud halduskehtivuse perioode, uuendades juhiluba kahe aasta jooksul alates kuupäevast, mil juhiloa omanik asus alaliselt elama tema territooriumile.
   Artikkel 3
   Võltsimisvastased meetmed
   1.   Liikmesriigid võtavad kõik vajalikud meetmed juhilubade, sealhulgas enne käesoleva direktiivi jõustumist väljastatud juhiloamudelite võltsimisriski vältimiseks. Nad teatavad kõnealustest meetmetest komisjonile.
   2.   I lisas esitatud juhiloa valmistamiseks kasutatud materjal peab olema muudetud võltsimiskindlaks, kasutades komisjoni poolt kooskõlas artikli 9 lõikes 2 osutatud menetlusega sätestatavaid spetsifikatsioone, mille eesmärk on muuta käesoleva direktiivi vähemoluliste sätteid direktiivi täiendades. Liikmesriigid võivad kasutusele võtta täiendavaid turvaelemente.
   3.   Liikmesriigid tagavad, et hiljemalt 19. jaanuar 2033 kohaldamiskuupäevast vastavad kõik väljastatud või kasutusel olevad juhiload käesoleva direktiivi nõuetele.
   Artikkel 4
   Kategooriad, mõisted ja vanuse alampiirid
   1.   Artiklis 1 sätestatud juhiluba annab õiguse juhtida allpool määratletud kategooriate mootorsõidukeid. Juhiloa võib väljastada alates iga kategooria jaoks määratletud vanuse alampiirist. “Mootorsõiduk” on igasugune teel oma jõuallika abil iseliikuv sõiduk, välja arvatud rööbassõiduk.
   2.   Mopeedid

               AM-kategooria

                           —

                           Euroopa Parlamendi ja nõukogu 18. märtsi 2002. aasta direktiivi 2002/24/EÜ (kahe- või kolmerattaliste mootorsõidukite tüübikinnituse kohta) (5) artikli 1 lõike 2 punktis a määratletud kaherattalised või kolmerattalised sõidukid valmistajakiirusega kuni 45 km/h (välja arvatud sõidukid valmistajakiirusega kuni 25 km/h) ning direktiivi 2002/24/EÜ artikli 1 lõike 3 punktis a määratletud kerged neljarattalised sõidukid.

                           —

                           Vanuse alampiir AM-kategooria puhul on 16 aastat.

         3.   Mootorrattad (külghaagisega või ilma) ja traikid:

               —

                  mootorratas –direktiivi 2002/24/EÜ artikli 1 lõike 2 punktis b määratletud kaherattalised sõidukid (külghaagisega või ilma);

               —

                  traik –direktiivi 2002/24/EÜ artikli 1 lõike 2 punktis c määratletud kolme sümmeetriliselt paikneva rattaga sõiduk.

               a)

               A1-kategooria:

                           —

                           mootorrattad, mille silindrite töömaht ei ületa 125 cm3, mille võimsus on kuni 11 kW ja mille võimsuse/massi suhe ei ületa 0,1 kW/kg;

                           —

                           traikid, mille võimsus on kuni 15 kW;

                           —

                           vanuse alampiir A1-kategooria puhul on 16 aastat;

               b)

               A2-kategooria:

                           —

                           mootorrattad, mille võimsus ei ületa 35 kW ja mille võimsuse/massi suhe ei ületa 0,2 kW/kg ja mis ei ole ümber ehitatud sõidukist, mille võimsus on vähemalt kaks korda nii suur;

                           —

                           vanuse alampiir A2-kategooria puhul on 18 aastat;

               c)

               A-kategooria:

                           i)

                           mootorrattad

                                       —

                                       Vanuse alampiir A-kategooria puhul on 20 aastat. Selle kategooria mootorrataste juhtimise õiguse saamiseks nõutakse mootorrataste juhtimise kogemust vähemalt kahe aasta jooksul A2-kategooria sõiduki juhiloa alusel. Eelneva kogemuse nõudest võidakse loobuda, kui juhiloa taotleja on vähemalt 24-aastane.

                           ii)

                           mootorrattad, mille võimsus ületab 15 kW

                                       —

                                       Vanuse alampiir traikide puhul, mille võimsus ületab 15 kW, on 21 aastat.

         4.   Veokid:

               —

                  veok — mistahes mootorsõiduk, mida tavaliselt kasutatakse sõitjate ja kaupade vedamiseks teel või sõitjate ja kaupade vedamiseks kasutatavate sõidukite transportimiseks teel. See mõiste hõlmab trolle, s.t elektrikontaktliiniga ühendatud sõidukeid, mis ei ole rööbassõidukid. See mõiste ei hõlma põllumajandus- või metsatraktoreid;

               —

                  põllumajandus- või metsatraktor — igasugune ratastel või roomikutel liikuv mootorsõiduk, millel on vähemalt kaks telge ja mille tähtsaim omadus on veojõud ning mis on konkreetselt ette nähtud vedama, lükkama, kandma või kasutama teatavaid põllumajanduses või metsanduses kasutatavaid tööriistu, masinaid või haagiseid ja mille puhul on sõitjate või kaupade vedu teel või sõitjate või kaupade veoks kasutatavate sõidukite vedamine teel teisejärguline ülesanne;

               a)

               B1-kategooria:

                           —

                           direktiivi 2002/24/EÜ artikli 1 lõike 3 punktis b määratletud nelirattad;

                           —

                           vanuse alampiir B1-kategooria puhul on 16 aastat;

                           —

                           B1-kategooria on vabatahtlik; liikmesriikides, kus selle kategooria sõidukite juhiluba ei kehtestata, nõutakse selliste sõidukite juhtimiseks B-kategooria sõiduki juhiluba.

               b)

               B-kategooria:
               veokid, mille lubatud täismass ei ületa 3 500 kg ja mis on kavandatud ja valmistatud vedama lisaks juhile veel kuni kaheksat sõitjat; selle kategooria veokeid võib ühendada haagisega, mille lubatud täismass ei ületa 750 kg.
               ilma et see piiraks asjaomaste sõidukite tüübikinnituse eeskirjade kohaldamist, võib selle kategooria veokeid ühendada haagisega, mille lubatud täismass ületab 750 kg, tingimusel et sellise autorongi lubatud täismass kokku ei ületa 4 250 kg. Kui selline autorong ületab 3 500 kg, nõuavad liikmesriigid vastavalt V lisa sätetele, et sellise ühendi juhtimise õigus saadakse pärast seda, kui:

                           —

                           koolitus on läbi viidud või

                           —

                           oskuste ja käitumise eksam on sooritatud.

                     Liikmesriigid võivad samuti nõuda nii koolituse läbimist kui ka oskuste ja käitumise eksami sooritamist.
               Liikmesriigid teevad sellise autorongi juhtimise õiguse kohta juhiloale märke asjakohase ühenduse koodi abil.
               Vanuse alampiir B-kategooria puhul on 18 aastat;

               c)

               BE-kategooria:

                           —

                           ilma et see piiraks asjaomaste sõidukite tüübikinnituse eeskirjade kohaldamist, on autorongide korral, mis koosnevad B-kategooria vedukist ning haagisest või poolhaagisest, kui haagise või poolhaagise lubatud täismass ei ületa 3500 kg;

                           —

                           vanuse alampiir BE-kategooria puhul 18 aastat;

               d)

               C1-kategooria:
               muud kui D1- või D-kategooria veokid, mille lubatud täismass on üle 3 500 kg, kuid mitte üle 7 500 kg, ning mis on kavandatud ja valmistatud vedama lisaks juhile veel kuni kaheksat sõitjat; selle kategooria veokeid võib ühendada haagisega, mille lubatud täismass ei ületa 750 kg;

               e)

               C1E-kategooria:

                           —

                           ilma et see piiraks asjaomaste sõidukite tüübikinnituse eeskirjade kohaldamist, on autorongide korral, mis koosnevad C1-kategooria vedukist ning selle haagisest või poolhaagisest, mille lubatud täismass ületab 750 kg, tingimusel et veduki ja haagise või poolhaagise lubatud täismass kokku ei ületa 12 000 kg;

                           —

                           ilma et see piiraks asjaomaste sõidukite tüübikinnituse eeskirjade kohaldamist, on autorongide korral, mis koosnevad B-kategooria vedukist ning selle haagisest või poolhaagisest, mille lubatud täismass ületab 3 500 kg, tingimusel et veduki ja haagise või poolhaagise lubatud täismass kokku ei ületa 12 000 kg;

                           —

                           vanuse alampiir C1- ja C1E-kategooria puhul 18 aastat, ilma et see piiraks Euroopa Parlamendi ja nõukogu 15. juuli 2003. aasta direktiivis 2003/59/EÜ (sõitjate- või kaubaveol kasutatavate teatavate maanteesõidukite juhtide alus- ja jätkuõppe kohta) (6) esitatud selliste sõidukite juhtimist käsitlevate sätete kohaldamist;

               f)

               C-kategooria:
               muud kui D1- või D-kategooria veokid, mille lubatud täismass on üle 3500 kg ning mis on kavandatud ja valmistatud vedama lisaks juhile veel kuni kaheksat sõitjat; selle kategooria veokeid võib ühendada haagisega, mille lubatud täismass ei ületa 750 kg;

               g)

               CE-kategooria:

                           —

                           ilma et see piiraks asjaomaste sõidukite tüübikinnituse eeskirjade kohaldamist, on autorongide korral, mis koosnevad C-kategooria vedukist ja selle haagisest või poolhaagisest, mille lubatud täismass ületab 750 kg;

                           —

                           vanuse alampiir C- ja CE-kategooria puhul 21 aastat, ilma et see piiraks direktiivis 2003/59/EÜ esitatud selliste sõidukite juhtimist käsitlevate sätete kohaldamist;

               h)

               D1-kategooria:
               veokid, mis on kavandatud ja valmistatud vedama lisaks juhile veel kuni 16 sõitjat ning mille pikkus ei ületa 8 m; selle kategooria veokeid võib ühendada haagisega, mille lubatud täismass ei ületa 750 kg;

               i)

               D1E-kategooria:

                           —

                           ilma et see piiraks asjaomaste sõidukite tüübikinnituse eeskirjade kohaldamist, on autorongi korral, mis koosnevad D1-kategooria vedukist ja selle haagisest, mille lubatud täismass on üle 750 kg;

                           —

                           vanuse alampiir D1- ja D1E-kategooria puhul 21 aastat, ilma et see piiraks direktiivis 2003/59/EÜ esitatud selliste sõidukite juhtimist käsitlevate sätete kohaldamist;

               j)

               D-kategooria:
               veokeid, mis on kavandatud ja valmistatud vedama lisaks juhile rohkem kui kaheksat sõitjat, ja veokeid, mida võib juhtida D-kategooria sõidukite juhiloaga, võib ühendada haagisega, mille lubatud täismass ei ületa 750 kg;

               k)

               DE-kategooria:

                           —

                           ilma et see piiraks asjaomaste sõidukite tüübikinnituse eeskirjade kohaldamist, on autorongide korral, mis koosnevad D-kategooria vedukist ja selle haagisest, mille lubatud täismass on üle 750 kg;

                           —

                           vanuse alampiir D- ja DE-kategooria puhul 24 aastat, ilma et see piiraks direktiivis 2003/59/EÜ esitatud selliste sõidukite juhtimist käsitlevate sätete kohaldamist.

         5.   Liikmesriigid võivad komisjoni nõusolekul käesoleva artikli kohaldamisalast välja jätta teatavad eri liiki mootorsõidukid, näiteks puuetega inimeste erisõidukid.
   Liikmesriigid võivad käesoleva direktiivi kohaldamisalast välja jätta sõidukid, mida kasutatakse relva- ja tsiviilkaitsejõudude poolt või nende kontrolli all.
   6.   Liikmesriigid võivad juhiloa väljastamiseks vajalikku vanuse alampiiri tõsta või alandada järgmiselt:

               a)

               AM-kategooria puhul alandada alampiiri kuni 14. eluaastani või tõsta kuni 18. eluaastani;

               b)

               B1-kategooria puhul tõsta alampiiri kuni 18. eluaastani;

               c)

               A1-kategooria puhul tõsta alampiiri kuni 17. või 18. eluaastani:

                           —

                           kui A1-kategooria vanuse alampiiri ja A2-kategooria vanuse alampiiri vaheline erinevus on kaks aastat ning

                           —

                           juhiloa taotleja suhtes kehtib nõue omada vähemalt kaheaastast A2-kategooria mootorrataste juhtimiskogemust, enne kui talle saab anda A-kategooria mootorrataste juhtimise õiguse, nagu on osutatud artikli 4 lõike 3 punkti c alapunktis i;

               d)

               võib B- ja BE-kategooria puhul alandada alampiiri kuni 17. eluaastani.

         Liikmesriigid võivad alandada alampiiri C-kategooria puhul 18. eluaastani ja D-kategooria puhul 21. eluaastani järgmiste sõidukite korral:

               a)

               tuletõrjeteenistuste ning korrakaitseorganite kasutatavad sõidukid;

               b)

               sõidukid, millega tehakse remondi või hoolduse eesmärgil teekatsetusi.

         Lõigetes 2-4 esitatud alampiirist noorematele isikutele väljastatud juhiload kehtivad kuni juhiloa omaniku lõigetes 2-4 esitatud vanusesse jõudmiseni üksnes loa väljastanud liikmesriigi territooriumil.
   Liikmesriigid võivad tunnustada lõigetes 2-4 esitatud vanuse alampiirist noorematele juhtidele väljastatud juhilubade kehtivust oma territooriumil.
   Artikkel 5
   Tingimused ja piirangud
   1.   Juhiloas märgitakse, millistel tingimustel loaomanik tohib sõidukit juhtida.
   2.   Kui liikumispuude tõttu on lubatud ainult teatavat liiki või kohandatud sõiduki juhtimine, tuleb artiklis 7 ettenähtud oskuste ja käitumise eksam sooritada sellisel sõidukil.
   Artikkel 6
   Juhtimisõiguse järkjärguline omandamine ja kategooriate vastavus
   1.   Juhiluba väljastatakse järgmistel tingimustel:

               a)

               C1-, C-, D1- ja D-kategooria sõiduki juhiluba väljastatakse ainult nendele sõidukijuhtidele, kellel on juba õigus juhtida B-kategooria sõidukeid;

               b)

               BE-, C1E-, CE, D1E- ja DE-kategooria sõiduki juhiluba väljastatakse ainult nendele sõidukijuhtidele, kellel on juba õigus juhtida vastavalt B-, C1-, C-, D1- ja D-kategooria sõidukeid.

         2.   Juhiloa kehtivus määratakse kindlaks järgmiselt:

               a)

               C1E-, CE-, D1E- või DE-kategooriate juhiluba on kehtiv BE-kategooria autorongide jaoks;

               b)

               CE-kategooria sõiduki juhiluba kehtib ka DE-kategooria puhul, kui juhiloa omanikul on õigus juhtida D-kategooria sõidukeid;

               c)

               CE- ja DE-kategooriate sõiduki juhiluba kehtib ka vastavalt C1E- ja D1E-kategooriate autorongide jaoks;

               d)

               mis tahes kategooria sõiduki juhiluba kehtib ka AM-kategooria jaoks. Oma territooriumil väljastatud juhilubade puhul võivad liikmesriigid AM-kategooria puhul piirata vastavuse A1-, A2- ja A-kategooriale, kui kõnealune liikmesriik kehtestab AM-kategooria sõiduki juhiloa saamise tingimuseks praktilise eksami sooritamise;

               e)

               A2-kategooria sõiduki juhiluba kehtib ka A1-kategooria jaoks;

               f)

               A-, B-, C- ja D-kategooriate sõiduki juhiluba kehtib ka vastavalt A1-, A2-, B1-, C1- ja D1- kategooriate jaoks.

         3.   Liikmesriigid võivad oma territooriumil lubada järgmisi vastavusi:

               a)

               traikide jaoks B-kategooria sõiduki juhiluba; kui traiki võimsus ületab 15 kW, peab B-kategooria sõiduki juhiloa omanik olema vähemalt 21-aastane;

               b)

               A1-kategooria mootorrataste jaoks B-kategooria sõiduki juhiluba.

         Kuna see lõige kehtib ainult liikmesriikide oma territooriumil, ei osuta liikmesriigid juhiloal selle omaniku õigusele juhtida neid sõidukeid.
   4.   Liikmesriigid võivad pärast komisjoniga konsulteerimist lubada oma territooriumil juhtida:

               a)

               D1-kategooria sõidukeid, mille lubatud täismass on 3 500 kg (võtmata arvesse puuetega sõitjate veoks ettenähtud spetsiaalseid seadmeid), kui loaomanik on üle 21 aasta vana ja tal on vähemalt kaks aastat olnud B-kategooria sõiduki juhiluba, tingimusel et neid sõidukeid kasutavad mittetulunduslikud asutused ühiskondlikel eesmärkidel ning sõidukijuht osutab teenuseid vabatahtlikult;

               b)

               sõidukeid, mille lubatud täismass ületab 3500 kg, kui loaomanik on üle 21 aasta vana ja tal on vähemalt kaks aastat olnud B-kategooria sõiduki juhiluba, tingimusel et sõidukid on peamiselt ette nähtud koolitus- või vaba aja veetmise piirkonnas kohapeal kasutamiseks ning neid kasutavad mittetulunduslikud asutused ühiskondlikel eesmärkidel ja neid on muudetud nii, et neid ei saa kasutada rohkem kui üheksa inimese või muude kui nende kasutuse seisukohast tingimata vajalike kaupade veoks.

         Artikkel 7
   Juhiloa väljaandmine, kehtivus ja uuendamine
   1.   Juhiluba väljastatakse ainult neile taotlejatele:

               a)

               kes on sooritanud oskuste ja käitumise eksami ja teooriaeksami ning kelle tervislik seisund vastab nõuetele II ja III lisa sätete kohaselt;

               b)

               kes on sooritanud üksnes AM-kategooria teooriaeksami — liikmesriigid võivad taotlejatelt nõuda oskuste ja käitumise eksami sooritamist ja arstliku läbivaatuse tegemist.
               Selle kategooria kolm- ja nelirataste puhul võivad liikmesriigid kehtestada eraldi oskuste ja käitumise eksami. AM-kategooria sõidukite eristamiseks võib juhiloale kanda siseriikliku koodi;

               c)

               kes on A2- või A-kategooria puhul, tingimusel et neil on vähemalt kahe aastane vastavalt A1- või A2-kategooria mootorrataste juhtimise kogemus, nad on sooritanud ainult oskuste ja käitumise eksami või läbinud VI lisas esitatud koolituse;

               d)

               kes on läbinud koolituse või sooritanud oskuste ja käitumise eksami või kes on B-kategooria puhul läbinud koolituse või sooritanud V lisas esitatud oskuste ja käitumise eksami artikli 4 lõike 4 punkti b teises lõigus määratletud autorongi juhtimiseks;

               e)

               kelle alaline elukoht on juhiloa väljastava liikmesriigi territooriumil või kes suudab tõendada, et ta on seal õppinud vähemalt kuus kuud.

               2.

                           a)

                           Liikmesriikide poolt alates 19. jaanuar 2013 väljastatud AM-, A1-, A2-, A-, B-, B1- ja BE-kategooria sõiduki juhilubade halduskehtivus on 10 aastat.
                           Liikmesriik võib väljastada selliseid juhilubasid halduskehtivusega kuni 15 aastat.

                           b)

                           Liikmesriikide poolt alates 19. jaanuar 2013 väljastatud C-, CE- C1-, C1E-, D-, DE-, D1- ja D1E-kategooria sõiduki juhilubade halduskehtivus on 5 aastat.

                           c)

                           Juhiloa uuendamisega võib kaasneda uue halduskehtivuse perioodi algus teise kategooria või teiste kategooriate jaoks, millesse kuuluvaid sõidukeid on juhiloa omanikul õigus juhtida, kui see on kooskõlas käesolevas direktiivis sätestatud tingimustega.

                           d)

                           Artiklis 1 ettenähtud mikrokiibi olemasolu ei ole juhiloa kehtivuse eeldus. Mikrokiibi kadumine, loetamatuks või mis tahes muul viisil kasutuskõlbmatuks muutumine ei mõjuta dokumendi kehtivust.

         3.   Juhiloa uuendamisel halduskehtivuse lõppemise tõttu kohaldatakse järgmisi nõudeid:

               a)

               C-, CE-, C1-, C1E-, D-, DE-, D1- ja D1E- kategooria sõiduki juhilubade puhul on III lisas ettenähtud juhtimiseks vajaliku füüsilise ja vaimse sobivuse miinimumnõuded jätkuvalt täidetud; ja

               b)

               taotleja alaline elukoht on juhiloa väljastava liikmesriigi territooriumil või taotleja peab tõendama, et ta on seal õppinud vähemalt kuus kuud.

         Liikmesriigid võivad A-, A1-, A2-, AM, B-, B1- ja BE-kategooria sõiduki juhilubade pikendamisel nõuda III lisas ettenähtud juhtimiseks vajaliku füüsilise ja vaimse sobivuse miinimumnõuetel põhineva eksami sooritamist.
   Liikmesriigid võivad piirata algajatele juhtidele väljastatud mis tahes kategooria sõiduki juhilubade halduskehtivust, nagu see on sätestatud lõikes 2, kohaldamaks selliste juhtide suhtes konkreetseid meetmeid, mille eesmärk on liiklusohutuse parandamine.
   Liikmesriigid võivad piirata algajatele juhtidele väljastatud C- ja D-kategooria sõiduki juhilubade halduskehtivust kolmele aastale, kohaldamaks selliste juhtide suhtes konkreetseid meetmeid, et parandada nende liiklusohutust.
   Liikmesriigid võivad piirata mis tahes kategooria sõidukite konkreetsete juhilubade halduskehtivust, nagu see on sätestatud lõikes 2, kui peetakse vajalikuks kohaldada suurema sagedusega arstlikke läbivaatusi või muid konkreetseid meetmeid, nt liikluseeskirjade rikkujate suhtes kohaldatavaid piiranguid.
   Liikmesriigid võivad lühendada oma territooriumil elavate üle 50-aastaste sõidukijuhtide juhilubade halduskehtivust, nagu see on sätestatud lõikes 2, et kohaldada suurema sagedusega arstlikke läbivaatusi või muid konkreetseid meetmeid, nt täiendkursusi. Lühendatud halduskehtivust võib kohaldada ainult juhiloa uuendamisel.
   4.   Ilma et see piiraks kriminaalõiguse ja korrakaitse alaste siseriiklike õigusaktide kohaldamist, võivad liikmesriigid pärast komisjoniga konsulteerimist kohaldada juhilubade väljastamise suhtes oma siseriiklikke eeskirju, mis vastavad muudele kui käesolevas direktiivis nimetatud tingimustele.

               5.

                           a)

                           Igal isikul võib olla ainult üks juhiluba;

                           b)

                           Liikmesriik keeldub juhiloa väljastamisest, kui ta teeb kindlaks, et taotleja juba omab juhiluba;

                           c)

                           Liikmesriigid võtavad vajalikud meetmed vastavalt punktile b. Juhiloa väljastamise, asendamise, uuendamise või vahetamisega seotud vajalikud meetmed hõlmavad kindlakstegemist teiste liikmesriikide kaudu, kui on alust kahtlustada, et taotleja juba omab teist juhiluba;

                           d)

                           Punkti b kohaste kontrollide hõlbustamiseks kasutavad liikmesriigid loodavat ELi juhilubade võrgustikku.

         Ilma et see piiraks artikli 2 kohaldamist, võtavad juhiloa väljastavad liikmesriigid kõik vajalikud meetmed tagamaks, et taotleja täidab käesoleva artikli lõikes 1 osutatud nõudeid, ning kohaldavad juhtimisõiguse tühistamisel või äravõtmisel siseriiklikke sätteid, kui tehakse kindlaks, et luba on välja antud ilma, et nõuded oleks täidetud.
   Artikkel 8
   Teaduse ja tehnika arenguga kohandamine
   Muudatused, mis on vajalikud I–VI lisa kohandamiseks teaduse ja tehnika arenguga, võetakse vastu artikli 9 lõikes 2 osutatud korras.
   Artikkel 9
   Komitee
   1.   Komisjoni abistab juhilubade komitee.
   2.   Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.
   Artikkel 10
   Eksamineerijad
   Käesoleva direktiivi jõustumisest peavad sõidueksami vastuvõtjad vastama IV lisas esitatud miinimumnõuetele.
   Enne 19. jaanuar 2013 sõidueksami vastuvõtjatena juba töötavad isikud peavad ainult tõendama oma kvalifikatsiooninõuete täitmist ning osalema korrapäraselt koolitustel.
   Artikkel 11
   Juhilubade väljavahetamist, äravõtmist, asendamist ja tunnustamist käsitlevad eri sätted
   1.   Kui ühe liikmesriigi väljastatud kehtiva riigisisese juhiloa omanik on asunud alaliselt elama teises liikmesriigis, võib ta taotleda juhiloa vahetamist samaväärse juhiloa vastu. Luba vahetav liikmesriik peab kontrollima, millise kategooria jaoks esitatud juhiluba veel kehtib.
   2.   Kui kriminaalõiguse ja korrakaitsealaste õigusaktide territoriaalsuse põhimõttest ei tulene teisiti, võib teises liikmesriigis väljastatud juhiloa omaniku alalise elukoha liikmesriik tema suhtes kohaldada sõidukijuhtimise õiguse piiramist, peatamist, äravõtmist või tühistamist käsitlevaid siseriiklikke sätteid ja vajaduse korral selleks juhiloa välja vahetada.
   3.   Juhiluba välja vahetav liikmesriik tagastab endise juhiloa selle väljastanud liikmesriigile ja põhjendab oma tegu.
   4.   Liikmesriik keeldub juhiloa väljastamisest taotlejale, kelle juhiluba on teises liikmesriigis piiratud, peatatud või ära võetud.
   Liikmesriik keeldub tunnustamast ükskõik millise teises liikmesriigis väljastatud juhiloa kehtivust sellise isiku puhul, kelle juhiluba on nimetatud teise liikmesriigi territooriumil piiratud, peatatud või ära võetud.
   Liikmesriik võib keelduda juhiloa väljastamisest ka taotlejale, kelle juhiluba on teises liikmesriigis kehtetuks tunnistatud.
   5.   Kaotatud või varastatud juhiloa asendavad ainult loaomaniku alalise elukoha liikmesriigi pädevad asutused; need asutused asendavad juhiloa olemasoleva teabe või vajaduse korral algse juhiloa väljastanud liikmesriigi pädevate asutuste tõenduse alusel.
   6.   Kui liikmesriik vahetab kolmanda riigi väljastatud juhiloa ühenduse mudeljuhiloa vastu, tehakse sellise vahetuse kohta märge ühenduse mudeljuhiloal, samuti juhiloa võimalikud hilisemad uuendused või asendused.
   Selline vahetamine võib toimuda üksnes juhul, kui kolmanda riigi väljastatud juhiluba loovutatakse vahetust sooritava liikmesriigi pädevatele asutustele. Kui selle juhiloa omanik asub alaliselt elama teises liikmesriigis, ei pea kõnealune liikmesriik kohaldama artiklis 2 sätestatud vastastikuse tunnustamise põhimõtet.
   Artikkel 12
   Alaline elukoht
   Käesoleva direktiivi kohaldamisel tähendab “alaline elukoht” kohta, kus isik tavaliselt elab iga kalendriaasta jooksul vähemalt 185 päeva seoses isiklike ja tööalaste sidemetega või, kui tööalased sidemed puuduvad, seoses isiklike sidemetega, millest ilmneb nimetatud isiku märkimisväärne seos tema elukohaga.
   Kui isiku tööalased ja isiklikud sidemed on eri kohtades ja ta elab seetõttu järgemööda kahes või enamas liikmesriigis asuvates eri kohtades, loetakse tema alaliseks elukohaks tema isiklike sidemetega seotud kohta, kui ta sinna korrapäraselt tagasi pöördub. Viimati nimetatud tingimus ei pea olema täidetud, kui isik elab liikmesriigis kindla kestusega ülesande täitmiseks. Koolis või ülikoolis õppimine ei tähenda alalise elukoha muutust.
   Artikkel 13
   Ühenduse ja kolmandate riikide juhiloamudelite vastavus
   1.   Komisjoni nõusolekul kehtestavad liikmesriigid enne käesoleva direktiivi rakendamist väljastatud juhilubade ja artiklis 4 määratletud kategooriate vastavuse.
   Pärast komisjoniga konsulteerimist võivad liikmesriigid teha oma siseriiklikesse õigusaktidesse artikli 11 lõigete 4, 5 ja 6 sätete rakendamiseks vajalikke korrektiive.
   2.   Enne 19. jaanuar 2013 antud mis tahes juhtimisõigust ei võeta ära ning nende suhtes ei kohaldata kuidagi käesoleva direktiivi sätteid.
   Artikkel 14
   Läbivaatamine
   Komisjon esitab aruande käesoleva direktiivi rakendamise, sealhulgas direktiivi rakendamisest liiklusohutusele avaldunud mõju kohta mitte varem 19. jaanuar 2018.
   Artikkel 15
   Vastastikune abi
   Liikmesriigid abistavad üksteist käesoleva direktiivi rakendamisel ja vahetavad teavet nende juhilubade kohta, mille nad on väljastanud, välja vahetanud, asendanud, uuendanud või ära võtnud. Liikmesriigid kasutavad selleks loodavat ELi juhilubade võrgustikku.
   Artikkel 16
   Ülevõtmine
   1.   Liikmesriigid võtavad vastu ja avaldavad hiljemalt 19. jaanuar 2011artikli 1 lõike 1, artikli 3, artikli 4 lõigete 1, 2 ja 3 ning lõike 4 punktide b-k, artikli 6 lõike 1, lõike 2 punktide a, c, d ja e, artikli 7 lõike 1 punktide b, c ja d ning lõigete 2, 3 ja 5, artikli 8, artikli 10, artikli 13, artikli 14, artikli 15, I lisa punkti 2, II lisa A1-, A2- ja A-kategooriat käsitleva punkti 5.2 ja IV, V ja VI lisa järgimiseks vajalikud õigus- ja haldusnormid. Nad edastavad kõnealuste sätete teksti viivitamata komisjonile.
   2.   Liikmesriigid kohaldavad neid sätteid alates 19. jaanuar 2013.
   3.   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Liikmesriigid lisavad ka märke selle kohta, et kehtivate õigusnormide viiteid kehtetuks tunnistatud direktiividele tõlgendatakse viidetena käesolevale direktiivile. Sellise viitamise viisi ja sõnastuse näevad ette liikmesriigid.
   4.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
   Artikkel 17
   Kehtetukstunnistamine
   Direktiiv 91/439/EMÜ tunnistatakse kehtetuks alates 19. jaanuar 2013, ilma et see piiraks liikmesriikide kohustusi seoses VII lisa B osas osutatud tähtpäevadega, mis puudutavad direktiivi ülevõtmist siseriiklikku õigusesse.
   Direktiivi 91/439/EMÜ artikli 2 lõige 4 tunnistatakse kehtetuks 19. jaanuar 2007.
   Viiteid kehtetukstunnistatud direktiivile käsitatakse viidetena käesolevale direktiivile ja neid tuleks lugeda vastavalt VIII lisas toodud vastavustabelile.
   Artikkel 18
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikli 2 lõiget 1, artiklit 5, artikli 6 lõike 2 punkti b, artikli 7 lõike 1 punkti a, artiklit 9, artikli 11 lõikeid 1, 3, 4, 5 ja 6, artiklit 12 ning I, II ja III lisa kohaldatakse alates 19. jaanuar 2009.
   Artikkel 19
   Adressaadid
   Käesolev direktiiv on adresseeritud liikmesriikidele.

      Brüssel, 20. detsember 2006

            Euroopa Parlamendi nimel

            president

         J. BORRELL FONTELLES

            Nõukogu nimel

            eesistuja

         J. KORKEAOJA

      (1)  ELT C 112, 30.4.2004, lk 34.

      (2)  Euroopa Parlamendi 23. veebruari 2005. aasta arvamus (EL C 304 E, 1.12.2005, lk 202), nõukogu 18. septembri 2006. aasta ühine seisukoht (ELT C 295 E, 5.12.2006, lk 1) ja Euroopa Parlamendi 14. detsembri 2006. aasta seisukoht (Euroopa Liidu Teatajas seni avaldamata). Nõukogu 19. detsembri 2006. aasta otsus.

      (3)  EÜT L 237, 24.8.1991, lk 1. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).

      (4)  EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

      (5)  EÜT L 124, 9.5.2002, lk 1. Direktiivi on viimati muudetud komisjoni direktiiviga 2005/30/EÜ (ELT L 106, 27.4.2005, lk 17).

      (6)  ELT L 226, 10.9.2003, lk 4. Direktiivi on muudetud nõukogu direktiiviga 2004/66/EÜ (ELT L 168, 1.5.2004, lk 35).

      I LISA
      SÄTTED ÜHENDUSE JUHILOAMUDELI KOHTA

                  1.

                  Ühenduse juhiloamudeli kaardi füüsilised omadused vastavad ISO 7810 ja ISO 7816-1 standarditele.
                  Kaart valmistatakse polükarbonaadist.
                  Meetodid, millega kontrollitakse juhilubade omadusi, et kinnitada nende vastavust rahvusvahelisele standardile, vastavad ISO 10373 standardile.

                  2.

                  Juhilubade füüsiline turvalisus
                  Juhilubade füüsilist turvalisust ohustavad:

                              —

                              võltskaartide valmistamine: luuakse asjakohase dokumendiga väga sarnane uus kaart kas täiesti iseseisva objektina või originaaldokumenti kopeerides;

                              —

                              oluline muutmine: muudetakse originaaldokumendi olemust, näiteks mõnesid sellele trükitud andmeid.

                        Üldine turvalisus sõltub süsteemist tervikuna, mis hõlmab taotlusmenetlust, andmete edastamist, kaardi valmistamiseks kasutatud materjali, trükitehnikat, minimaalset hulka erinevaid turvaelemente ja isikustamisprotsessi.

                              a)

                              Juhilubade materjal muudetakse võltsimiskindlaks järgmiste tehnikate abil (kohustuslikud turvaelemendid):

                                          —

                                          kaardi materjal on UV-kindel;

                                          —

                                          taustaturvamuster, mis on tänu mitmevärvilise turvalise trükivärviga iiristrüki ning positiivse ja negatiivse giljošštrüki kasutamisele kaitstud võltsimise eest skaneerimise, trükkimise või kopeerimise teel. Muster ei moodustu põhivärvidest (CMYK: tsüaan, magenta, kollane, must), sellel peab olema vähemalt kahevärviline kompleksne struktuur ja mikrokiri;

                                          —

                                          optiliselt muutuvad kujundid, mis pakuvad asjakohast kaitset kopeerimise ja foto võltsimise vastu;

                                          —

                                          lasergraveerimine;

                                          —

                                          foto jaoks ettenähtud alal peaksid taustaturvamuster ja foto vähemalt selle serval kattuma (hajuv muster).

                              b)

                              Lisaks sellele muudetakse juhilubade materjal võltsimiskindlaks, kasutades vähemalt kolme järgnevat tehnikat (täiendavad turvaelemendid):

                                          —

                                          värvimuutvad tindid*,

                                          —

                                          termokromaatiline värv*,

                                          —

                                          spetsiaalsed hologrammid*,

                                          —

                                          muutuvad laserkujundid*,

                                          —

                                          nähtav ja läbipaistev ultravioletne fluorestseeriv värv,

                                          —

                                          pärlmuttertrükivärv,

                                          —

                                          digitaalne vesimärk taustal,

                                          —

                                          infrapunased või fosforestseeruvad värvised,

                                          —

                                          kombitavad märgid, sümbolid või mustrid*.

                              c)

                              Liikmesriigid võivad kasutusele võtta täiendavaid turvaelemente. Üldiselt tuleks eelistada tärniga märgitud tehnikaid, kuna need võimaldavad õiguskaitseametnikel kontrollida kaardi ehtsust erivahenditeta.

                  3.

                  Juhiloal on kaks külge.
                  Esiküljel on:

                              a)

                              suures kirjas sõna “juhiluba” loa välja andnud liikmesriigi keeles või keeltes;

                              b)

                              juhiloa väljaandnud liikmesriigi nimi (ei ole kohustuslik);

                              c)

                              juhiloa välja andnud liikmesriigi tunnusmärk negatiivina sinises ristkülikus ja ümbritsetuna kaheteistkümnest kollasest tähest; tunnusmärgid on järgmised:

                                          B

                                          :

                                          Belgia

                                          CZ

                                          :

                                          Tšehhi Vabariik

                                          DK

                                          :

                                          Taani

                                          D

                                          :

                                          Saksamaa

                                          EST

                                          :

                                          Eesti

                                          GR

                                          :

                                          Kreeka

                                          E

                                          :

                                          Hispaania

                                          F

                                          :

                                          Prantsusmaa

                                          IRL

                                          :

                                          Iirimaa

                                          I

                                          :

                                          Itaalia

                                          CY

                                          :

                                          Küpros

                                          LV

                                          :

                                          Läti

                                          LT

                                          :

                                          Leedu

                                          L

                                          :

                                          Luksemburg

                                          H

                                          :

                                          Ungari

                                          M

                                          :

                                          Malta

                                          NL

                                          :

                                          Madalmaad

                                          A

                                          :

                                          Austria

                                          PL

                                          :

                                          Poola

                                          P

                                          :

                                          Portugal

                                          SLO

                                          :

                                          Sloveenia

                                          SK

                                          :

                                          Slovakkia

                                          FIN

                                          :

                                          Soome

                                          S

                                          :

                                          Rootsi

                                          UK

                                          :

                                          Ühendkuningriik;

                              d)

                              teave väljaantud juhiloa kohta järgmiste nummerdatud andmetega:

                                          1.

                                          kaardi omaniku perekonnanimi;

                                          2.

                                          loaomaniku eesnimi (eesnimed);

                                          3.

                                          sünniaeg ja -koht;

                                          4.

                                                      a)

                                                      juhiloa väljaandmise kuupäev;

                                                      b)

                                                      juhiloa kehtivuse lõppkuupäev või kriips, kui vastavalt artikli 7 lõike 2 punktile c ei ole juhiloa kehtivusaega piiratud;

                                                      c)

                                                      loa välja andnud asutuse nimi (võib olla trükitud tagaküljele);

                                                      d)

                                                      haldusotstarbeline number, mis ei ole rubriigis 5 näidatud number (vabatahtlik);

                                          5.

                                          juhiloa number;

                                          6.

                                          juhiloa omaniku foto;

                                          7.

                                          juhiloa omaniku allkiri;

                                          8.

                                          alaline elukoht või postiaadress (vabatahtlik);

                                          9.

                                          sõiduki(te) kategooria, mida juhiloa omanikul on lubatud juhtida (riigisisesed kategooriad trükitakse teistsuguses kirjas kui ühtlustatud kategooriad);

                              e)

                              sõnad “Euroopa ühenduste mudel” loa välja andnud liikmesriigi keel(t)es ning sõna “juhiluba” muudes ühenduse keeltes roosas trükis juhiloa taustana:

                                          Permiso de Conducción

                                          Řidičský průkaz

                                          Kørekort

                                          Führerschein

                                          Juhiluba

                                          Άδεια Οδήγησης

                                          Driving Licence

                                          Permis de conduire

                                          Ceadúas Tiomána

                                          Patente di guida

                                          Vadītāja apliecība

                                          Vairuotojo pažymėjimas

                                          Vezetői engedély

                                          Liċenzja tas-Sewqan

                                          Rijbewijs

                                          Prawo Jazdy

                                          Carta de Condução

                                          Vodičský preukaz

                                          Vozniško dovoljenje

                                          Ajokortti

                                          Körkort;

                              f)

                              Viitevärvid:

                                          —

                                          sinine: Pantone Reflex Blue,

                                          —

                                          kollane: Pantone Yellow.

                        Tagaküljel on:

                              a)

                                          9.

                                          sõiduki(te) kategooria, mida loaomanikul on lubatud juhtida (riigisisesed kategooriad trükitakse teistsuguses kirjas kui ühtlustatud kategooriad);

                                          10.

                                          iga kategooria jaoks loa esmakordse väljaandmise kuupäev (see kuupäev tuleb loa edaspidise asendamise või vahetamise korral uuel juhiloal uuesti esitada);

                                          11.

                                          iga kategooria kehtivuse lõppkuupäev;

                                          12.

                                          lisateave/piirang(ud) koodina vastava (alam)kategooria vastas.

                                    Koodid on järgmised:

                                          —

                                                      koodid 01–99

                                                      :

                                                      ühenduse ühtlustatud koodid

                                                JUHT (Meditsiinilised näidustused)

                                                      01.

                                                      Nägemist korrigeerivad ja/või kaitsvad vahendid

                                                                  01.01

                                                                  Prillid

                                                                  01.02

                                                                  Kontaktläätsed

                                                                  01.03

                                                                  Ohutu klaas

                                                                  01.04

                                                                  Toonitud klaas

                                                                  01.05

                                                                  Päikesevari

                                                                  01.06

                                                                  Prillid või kontaktläätsed

                                                      02.

                                                      Kuuldeaparaat/suhtlemise abivahend

                                                                  02.01

                                                                  Kuuldeaparaat ühe kõrva jaoks

                                                                  02.02

                                                                  Kuuldeaparaat mõlema kõrva jaoks

                                                      03.

                                                      Protees/ortoos

                                                                  03.01

                                                                  Käeprotees/-ortoos

                                                                  03.02

                                                                  Jalaprotees/-ortoos

                                                      05.

                                                      Piiratud kasutus (alamkoodi kasutamine kohustuslik, juhtimispiirangud meditsiinilistel põhjustel)

                                                                  05.01

                                                                  Sõit üksnes päevaajal (näiteks: üks tund pärast päikesetõusu ja üks tund enne päikeseloojangut)

                                                                  05.02

                                                                  Sõit üksnes … km raadiuses loaomaniku elukohast või üksnes linna/piirkonna piires

                                                                  05.03

                                                                  Sõit ilma kaassõitjata

                                                                  05.04

                                                                  Sõit üksnes kiirusel kuni … km/h

                                                                  05.05

                                                                  Juhtimine lubatud üksnes juhiluba omava isiku saatel

                                                                  05.06

                                                                  Ilma haagiseta

                                                                  05.07

                                                                  Kiirteel sõitmine keelatud

                                                                  05.08

                                                                  Alkoholi tarbimine keelatud

                                                SÕIDUKI ÜMBERSEADISTUSED

                                                      10.

                                                      Ümberseadistatud käigukast

                                                                  10.01

                                                                  Käsikäigukast

                                                                  10.02

                                                                  Automaatkäigukast

                                                                  10.03

                                                                  Elektrooniline jõuülekanne

                                                                  10.04

                                                                  Ümberseadistatud käigukang

                                                                  10.05

                                                                  Lisakäigukastita

                                                      15.

                                                      Ümberseadistatud sidur

                                                                  15.01

                                                                  Ümberseadistatud käigukang

                                                                  15.02

                                                                  Käsisidur

                                                                  15.03

                                                                  Automaatsidur

                                                                  15.04

                                                                  Ette eraldatav/ärapööratav/eemaldatav siduripedaal

                                                      20.

                                                      Ümberseadistatud pidurisüsteem

                                                                  20.01

                                                                  Ümberseadistatud piduripedaal

                                                                  20.02

                                                                  Pikendatud piduripedaal

                                                                  20.03

                                                                  Vasakule jalale ümberseadistatud piduripedaal

                                                                  20.04

                                                                  Piduripedaal

                                                                  20.05

                                                                  Kallutatav piduripedaal

                                                                  20.06

                                                                  Käsisõidupidur (kohandatud)

                                                                  20.07

                                                                  Suurendatud tõhususega sõidupidur

                                                                  20.08

                                                                  Suurendatud tõhususega ja sõidupiduriga ühitatud rikkepidur

                                                                  20.09

                                                                  Ümberseadistatud seisupidur

                                                                  20.10

                                                                  Elektriline seisupidur

                                                                  20.11

                                                                  (Ümberseadistatud) jalaga juhitav seisupidur

                                                                  20.12

                                                                  Ette eraldatav/ärapööratav/eemaldatav piduripedaal

                                                                  20.13

                                                                  Põlvega juhitav pidur

                                                                  20.14

                                                                  Elektriline sõidupidur

                                                      25.

                                                      Ümberseadistatud gaasiseadmed

                                                                  25.01

                                                                  Ümberseadistatud gaasipedaal

                                                                  25.02

                                                                  Gaasipedaal

                                                                  25.03

                                                                  Kallutatav gaasipedaal

                                                                  25.04

                                                                  Käsigaas

                                                                  25.05

                                                                  Põlvega juhitav gaasihoob

                                                                  25.06

                                                                  Abiseadmega gaasihoob (elektrooniline, pneumaatiline vms)

                                                                  25.07

                                                                  Piduripedaalist vasakul asuv gaasipedaal

                                                                  25.08

                                                                  Vasakul asuv gaasipedaal

                                                                  25.09

                                                                  Ette eraldatav/ärapööratav/eemaldatav gaasipedaal

                                                      30.

                                                      Ümberseadistatud ühitatud piduri- ja gaasiseadmed

                                                                  30.01

                                                                  Paralleelsed pedaalid

                                                                  30.02

                                                                  Pedaalid samal (või peaaegu samal) tasapinnal

                                                                  30.03

                                                                  Liuguriga gaasi- ja piduriseade

                                                                  30.04

                                                                  Liuguri ja ortoosiga gaasi- ja piduriseade

                                                                  30.05

                                                                  Ärapööratav/eemaldatav gaasi- ja piduripedaal

                                                                  30.06

                                                                  Tõstetud põrand

                                                                  30.07

                                                                  Osaliselt küljele pööratav piduripedaal

                                                                  30.08

                                                                  Osaliselt küljele pööratav piduripedaal proteesi/ortoosi jaoks

                                                                  30.09

                                                                  Ette eraldatav gaasi- ja piduripedaal

                                                                  30.10

                                                                  Kanna-/jalatugi

                                                                  30.11

                                                                  Elektriline gaasi- ja piduripedaal

                                                      35.

                                                      Ümberseadistatud juhtimisseadmed
                                                      (Tulelülitid, klaasipuhasti, helisignaal, suunatuled jms)

                                                                  35.01

                                                                  Juhtimisseadme käsitsemine ei takista sõiduki juhtimist ja käsitsemist

                                                                  35.02

                                                                  Juhtimisseadme käsitsemine käsi roolirattalt ja lisaseadmetelt (rooliratta külge kinnitatav nupp, sang jms) eemaldamata

                                                                  35.03

                                                                  Juhtimisseadme käsitsemine vasaku käega käsi roolirattalt ja lisaseadmetelt (rooliratta külge kinnitatav nupp, sang jms) eemaldamata

                                                                  35.04

                                                                  Juhtimisseadme käsitsemine parema käega käsi roolirattalt ja lisaseadmetelt (rooliratta külge kinnitatav nupp, sang jms) eemaldamata

                                                                  35.05

                                                                  Juhtimisseadme ning ühitatud gaasi- ja piduriseadme käsitsemine parema käega käsi roolirattalt ja lisaseadmetelt (rooliratta külge kinnitatav nupp, sang jms) eemaldamata

                                                      40.

                                                      Ümberseadistatud juhtimisseadmed

                                                                  40.01

                                                                  Võimendiga tavajuhtimisseade

                                                                  40.02

                                                                  Võimendiga juhtimisseade

                                                                  40.03

                                                                  Abiseadmega juhtimisseade

                                                                  40.04

                                                                  Pikendatud roolisammas

                                                                  40.05

                                                                  Ümberseadistatud rooliratas (suurendatud ja/või jämedama segmendiga rooliratas, vähendatud diameetriga rooliratas vms)

                                                                  40.06

                                                                  Kaldasendis rooliratas

                                                                  40.07

                                                                  Vertikaalne rooliratas

                                                                  40.08

                                                                  Horisontaalne rooliratas

                                                                  40.09

                                                                  Jalgadega juhtimine

                                                                  40.10

                                                                  Alternatiivne ümberseadistatud juhtimisseade (keskjuhis vms)

                                                                  40.11

                                                                  Rooliratta külge kinnitatav nupp

                                                                  40.12

                                                                  Rooliratta külge kinnitatav käeortoos

                                                                  40.13

                                                                  Tenodeesiga ortoos

                                                      42.

                                                      Ümberseadistatud tahavaatepeegel (-peeglid)

                                                                  42.01

                                                                  Välimine (vasak- või) parempoolne tahavaatepeegel

                                                                  42.02

                                                                  Poritiivale asetatud välimine tahavaatepeegel

                                                                  42.03

                                                                  Sisemine lisatahavaatepeegel liikluse jälgimiseks

                                                                  42.04

                                                                  Sisemine panoraamtahavaatepeegel

                                                                  42.05

                                                                  Tahavaatepeegel pimeala nägemiseks

                                                                  42.06

                                                                  Elektriline välimine tahavaatepeegel (-peeglid)

                                                      43.

                                                      Ümberseadistatud juhiiste

                                                                  43.01

                                                                  Juhiiste heaks nähtavuseks sobival kõrgusel ning normaalkaugusel roolirattast ja pedaalidest

                                                                  43.02

                                                                  Kehakujule kohandatud juhiiste

                                                                  43.03

                                                                  Küljetoega juhiiste stabiilse asendi tagamiseks

                                                                  43.04

                                                                  Käetoega juhiiste

                                                                  43.05

                                                                  Pikendatud liuguriga juhiiste

                                                                  43.06

                                                                  Ümberseadistatud turvavöö

                                                                  43.07

                                                                  Traksturvavöö

                                                      44.

                                                      Mootorratta ümberseadistused (alamkoodi kasutamine kohustuslik)

                                                                  44.01

                                                                  Eraldi käsitsetav pidur

                                                                  44.02

                                                                  (Ümberseadistatud) käsipidur (esirattal)

                                                                  44.03

                                                                  (Ümberseadistatud) jalgpidur (tagarattal)

                                                                  44.04

                                                                  (Ümberseadistatud) gaasirull

                                                                  44.05

                                                                  (Ümberseadistatud) käsikäigukast ja käsisidur

                                                                  44.06

                                                                  (Ümberseadistatud) tahavaatepeegel (-peeglid)

                                                                  44.07

                                                                  (Ümberseadistatud) märguandevahendid (suunatuled, pidurituli jms)

                                                                  44.08

                                                                  Istmekõrgus, mis võimaldab juhil istuvas asendis kaks jalga korraga teele asetada

                                                      45.

                                                      Üksnes külghaagisega mootorratas

                                                      50.

                                                      Üksnes konkreetne sõiduk/VIN-kood (valmistajatehase tähis)

                                                      51.

                                                      Üksnes konkreetne sõiduk/registreerimisnumber (sõiduki registrinumber)

                                                HALDUSKÜSIMUSED

                                                      70.

                                                      Vahetatud juhiluba nr … väljaandja … (kolmanda riigi puhul EU/UN tähis; näiteks: 70.0123456789.NL)

                                                      71.

                                                      Juhiloa nr … duplikaat (kolmanda riigi puhul EU/tähis; näiteks: 71.987654321.HR)

                                                      72.

                                                      Üksnes A-kategooria sõidukitele, mille mootori suurim töömaht on 125 cm3 ja suurim võimsus 11 kW (A1)

                                                      73.

                                                      Üksnes B-kategooria kolm- või neliratastele (B1)

                                                      74.

                                                      Üksnes C-kategooria sõidukitele, mille lubatud täismass on kuni 7 500 kg (C1)

                                                      75.

                                                      Üksnes D-kategooria sõidukitele, millel on peale juhiistme kuni 16 istekohta (D1)

                                                      76.

                                                      Üksnes C-kategooria sõidukitele, mille lubatud täismass on kuni 7 500 kg (C1), koos haagisega, mille lubatud täismass on üle 750 kg, tingimusel et niiviisi moodustuva autorongi täismass ei ületa 12 000 kg ning et haagise lubatud täismass ei ületa vedukauto tühimassi (C1E)

                                                      77.

                                                      Üksnes D-kategooria sõidukitele, millel on peale juhiistme kuni 16 istekohta (D1), koos haagisega, mille lubatud täismass on üle 750 kg, tingimusel et (a) niiviisi moodustuva autorongi täismass ei ületa 12 000 kg ning haagise lubatud täismass ei ületa vedukauto tühimassi, ning (b) haagist ei kasutata sõitjate veoks (D1E)

                                                      78.

                                                      Üksnes automaatkäiguvahetusega sõidukitele

                                                      79.

                                                      (…) Üksnes sõidukitele, mis direktiivi 1991/439/EMÜ artikli 10 lõike 1 kohaldamisel vastavad sulgudes toodud näitajatele

                                                                  90.01

                                                                  :

                                                                  vasakule

                                                                  90.02

                                                                  :

                                                                  paremale

                                                                  90.03

                                                                  :

                                                                  vasak

                                                                  90.04

                                                                  :

                                                                  parem

                                                                  90.05

                                                                  :

                                                                  käsi

                                                                  90.06

                                                                  :

                                                                  jalg

                                                                  90.07

                                                                  :

                                                                  kasutatav

                                                      95.

                                                      Kutseoskuse tunnistust omav juht, kes vastab direktiivis 2003/59/EÜ sätestatud kutseoskuste nõuetele kuni … [nt: 95.01.01.2012]

                                                      96.

                                                      V lisa sätete kohaselt koolituse läbinud või oskuste ja käitumise eksami sooritanud juht.

                                          —

                                                      koodid 100 ja üle selle

                                                      :

                                                      riigisisesed koodid, mis kehtivad ainult juhiloa väljastanud liikmesriigi territooriumil.

                                                Kui kood kehtib kõigi kategooriate suhtes, mille jaoks luba on välja antud, võib selle trükkida 9., 10. ja 11. veergu;

                                                      13.

                                                      ruum juhiloa haldamiseks vajaliku informatsiooni jaoks, mida loa välja andnud liikmesriik võib sinna kanda, rakendades käesoleva lisa 4. jao punkti a;

                                                      14.

                                                      ruum juhiloa haldamiseks vajaliku või liiklusohutusega seotud teabe jaoks, mida loa välja andnud liikmesriik võib sinna kanda (vabatahtlik). Kui teave on seotud mõne käesolevas lisas määratletud rubriigiga, peaks sellele eelnema kõnealuse rubriigi number.
                                                      Kirjalikul erikokkuleppel loaomanikuga võib siia kanda ka teabe, mis ei ole seotud juhiloa haldamise ega liiklusohutusega; sellise teabe lisamine ei mõjuta mingil moel mudeli kasutamist juhiloana;

                              b)

                              selgitus juhiloa esi- ja tagaküljel olevate nummerdatud kirjete kohta (vähemalt kirjete 1, 2, 3, kirje 4 punktide a, b ja c ning kirjete 5, 10, 11 ja 12 kohta).
                              Kui liikmesriik soovib teha kandeid riigikeeles, mis ei ole kas eesti, hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, saksa, slovaki, sloveeni, soome, taani, tšehhi ega ungari keel, siis koostab ta juhiloa kahes keeles, kasutades üht eespool nimetatud keeltest, ilma et see piiraks muude käesoleva lisa sätete kohaldamist;

                              c)

                              ühenduse juhiloamudelil jäetakse ruumi mikrokiibi või samalaadse elektroonikaseadme võimalikuks kasutuselevõtuks.

            4.   Erisätted

                  a)

                  Kui liikmesriigi poolt käesoleva lisa kohaselt välja antud juhiloa omaniku alaline elukoht on teises liikmesriigis, võib nimetatud liikmesriik kanda juhiloale selle haldamiseks vajaliku teabe, tingimusel et ta kannab seda tüüpi teabe ka enda välja antud juhilubadele ja et loal on selleks piisavalt ruumi.

                  b)

                  Liikmesriigid võivad pärast komisjoniga konsulteerimist lisada värve või märgistusi, näiteks vöötkoode või riiklikke sümboleid, ilma et see piiraks käesoleva lisa muude sätete kohaldamist.
                  Juhilubade vastastikuseks tunnustamiseks ei või vöötkood sisaldada muud teavet peale selle, mis juhiloal juba olemas on või mis on vajalik loa väljaandmiseks.

            ÜHENDUSE JUHILOAMUDEL

         Esikülg   JUHILUBA [LIIKMESRIIK]

                     Tagakülg

                  1. Nimi 2. Eesnimi 3. Sünniaeg ja -koht 4a. Juhiloa väljaandmise kuupäev 4b. Kehtivuse ametlik lõppkuupäev 4c. Väljaandja 5. Juhiloa seerianumber 8. Elukoht 9. Kategooria (1) 10. Väljaandmise kuupäev kategooria kaupa 11. Kehtivuse lõppkuupäev kategooria kaupa 12. Piirangud

      JUHILOAMUDELI NÄIDIS
      BELGIA JUHILUBA (teabeks)

         (1)
      Märkus: lisatakse piktogramm ja rida AM-kategooria jaoks.
      Märkus: mootorratta kategooriat käsitlevasse osasse lisatakse mõiste “A2”.

      II LISA
      I   SÕIDUEKSAMI MIINIMUMNÕUDED
      Liikmesriigid võtavad vajalikud meetmed tagamaks, et juhiloa taotlejatel oleks veoki juhtimiseks vajalikud teadmised, oskused ja käitumine. Selleks kehtestatud eksamid peavad koosnema:

                  —

                  teooriaeksamist ning seejärel

                  —

                  oskuste ja käitumise eksamist.

            Allpool on esitatud nende eksamite tegemise tingimused.
      A.   TEOORIAEKSAM
      1.   Vorm
      Valitud vormi abil tehakse kindlaks, et taotlejal on nõutavad teadmised punktides 2, 3 ja 4 loetletud teemadel.
      Juhiloa taotleja, kes on sooritanud mõne teise kategooria teooriaeksami, võidakse vabastada eksami sooritamisest punktide 2, 3 ja 4 ühiste sätete osas.
      2.   Teooriaeksami sisu kõigi sõidukikategooriate puhul

                  2.1.

                  Küsimusi tuleb esitada kõikide allpool loetletud punktide kohta, kusjuures küsimuste sisu ja vorm jääb iga liikmesriigi enda otsustada:

                              2.1.1.

                              Liikluseeskirjad:

                                          —

                                          eelkõige liiklusmärgid, teemärgised, märguanded, sõidueesõigus ja lubatud sõidukiirus;

                              2.1.2.

                              Juht:

                                          —

                                          tähelepanelikkuse ja teiste liiklejatega arvestamise tähtsus,

                                          —

                                          taju, hindamine ja otsustamine, eelkõige reageerimisaeg, ning alkoholi, narkootikumide, ravimite, vaimse seisundi ja väsimuse mõjust tulenevad muutused juhi käitumises;

                              2.1.3.

                              Tee:

                                          —

                                          ohutu pikivahe hoidmise, pidurdusteekonna ja teelpüsimise kõige tähtsamad põhimõtted erinevate ilmastiku- ja teeolude puhul,

                                          —

                                          liikluse ohutegurid, mis on seotud erinevate teeoludega, eelkõige nende muutumisega ilmastiku muutudes ning päeva ja öö vaheldudes,

                                          —

                                          erinevate teeliikide omadused ning sellega seonduvad nõuded;

                              2.1.4.

                              Teised liiklejad:

                                          —

                                          spetsiifilised ohutegurid, mis on seotud teiste liiklejate kogenematusega, ning kõige enam ohustatud liiklejate kategooriad, nagu lapsed, jalakäijad, jalgratturid ning liikumispuudega inimesed,

                                          —

                                          eri sõidukiliikide liikumisel ja juhtimisel esinevad ohud ning nende juhtide erinev nägemisväli;

                              2.1.5.

                              Üldeeskirjad ja muud küsimused:

                                          —

                                          eeskirjad sõiduki kasutamiseks nõutavate dokumentide kohta,

                                          —

                                          üldeeskirjad, mis määravad kindlaks, kuidas juht peab käituma õnnetuse korral (hoiatusseadiste paigaldamine ja õnnetusest teatamine) ning meetmed, mida ta võib võtta, et vajaduse korral liiklusõnnetuses kannatanuid abistada,

                                          —

                                          sõiduki, veose ja sõitjatega seotud ohutustegurid;

                              2.1.6.

                              Sõidukist väljumisel vajalikud ettevaatusabinõud;

                              2.1.7.

                              Liiklusohutusega seotud mehhaanilised aspektid; taotlejad peavad suutma kindlaks teha kõige tavalisemad puudused, eelkõige rooliseadme, vedrustus- ja pidurdussüsteemi, rehvide, tulede ja suunatulede, helkurite, tahavaatepeeglite, tuuleklaasi ja klaasipuhastite, heitgaasisüsteemi, turvavööde ja helisignaalseadme juures;

                              2.1.8.

                              Sõiduki turvavarustus, eelkõige turvavööde, peatugede ja laste turvavarustuse kasutamine;

                              2.1.9.

                              Keskkonnaga seonduvad sõiduki kasutamiseeskirjad (helisignaali kohane kasutus, mõõdukas kütusetarbimine, saasteainete väljalaske piiramine jne)

            3.   Erisätted A1-, A2- ja A-kategooria kohta

                  3.1.

                  Järgmiste üldteadmiste kohustuslik kontroll:

                              3.1.1.

                              Kaitsevarustuse, näiteks kinnaste, saabaste, rõivaste ja kaitsekiivri kasutamine;

                              3.1.2.

                              Mootorratturite nähtavus teistele liiklejatele;

                              3.1.3.

                              Eespool esitatud erinevate teeoludega seotud ohutegurid eritähelepanuga libedatel teeosadel, nagu kanalisatsioonikaevude kaaned, teemärgised (nt näiteks jooned ja nooled) ja trammirööpad;

                              3.1.4.

                              Liiklusohutusega seotud mehhaanilised aspektid, pöörates täiendavat tähelepanu hädaseiskamislülitile, õlitasemele ja ketile.

            4.   Erisätted C-, CE-, C1-, C1E-, D-, DE-, D1- ja D1E-kategooria kohta

                  4.1.

                  Järgmiste üldteadmiste kohustuslik kontroll:

                              4.1.1.

                              Nõukogu 20. detsembri 1985. aasta määrusega (EMÜ) nr 3820/85 (teatavate autovedusid käsitlevate sotsiaalõigusnormide ühtlustamise kohta) (1) kindlaks määratud eeskirjad sõidu- ja puhkeaja kohta; nõukogu määrusega (EMÜ) nr 3821/85 autovedudel kasutatavate sõidumeerikute kohta (2) kindlaks määratud sõidumeeriku kasutamine,

                              4.1.2.

                              Eeskirjad asjaomase transpordiliigi kohta: kauba- või sõitjatevedu;

                              4.1.3.

                              Riigisiseseks ja rahvusvaheliseks kauba- ja sõitjateveoks nõutavad sõiduki- ja veodokumendid;

                              4.1.4.

                              Kuidas käituda avarii korral; teadmised pärast avariid või samalaadset juhtumit võetavate meetmete, sealhulgas erakorraliste meetmete kohta, nagu sõitjate evakueerimine, ning põhiteadmised esmaabi kohta;

                              4.1.5.

                              Rattavahetuse käigus võetavad ettevaatusabinõud;

                              4.1.6.

                              Eeskirjad veoki massi ja mõõtmete kohta; eeskirjad kiiruspiirikute kohta;

                              4.1.7.

                              Sõidukite omadustest põhjustatud takistused nägemisväljas;

                              4.1.8.

                              Teedekaardi lugemine, marsruudi kavandamine, sealhulgas elektrooniliste navigatsioonisüsteemide kasutamine (vabatahtlik);

                              4.1.9.

                              Sõidukile veose pealelaadimise ohutus: veose kontrollimine (paigutamine ja kinnitamine), eri liiki veostega (nt vedelikud, väljaulatuvad veosed jms) seotud probleemid, kauba peale- ja mahalaadimine ning laadimisseadmete kasutamine (üksnes C-, CE-, C1-, C1E-kategooria);

                              4.1.10.

                              Juhi vastutus sõitjateveol; sõitjate mugavus ja turvalisus; laste vedu; enne teeleasumist vajalik kontroll; teooriaeksamisse peaksid kuuluma kõik bussitüübid (avalikus teenistuses olevad linnaliini- ja kaugsõidubussid, erimõõtmetega bussid jms) (üksnes D-, DE-, D1-, D1E-kategooria).

                  4.2.

                  Kohustuslik üldteadmiste kontroll C-, CE-, D- ja DE-kategooriat käsitlevate lisasätete kohta:

                              4.2.1.

                              Järgmiste seadmete ja süsteemide ehitus- ja tööpõhimõtted: sisepõlemismootorid, vedelikud (nt mootoriõli, jahutusvedelik, pesuvedelik), toitesüsteem, elektrisüsteem, süüteseade, käiguvahetussüsteem (sidur, käigukast jne);

                              4.2.2.

                              Määrdeained ja antifriisid;

                              4.2.3.

                              Rehvide ehituspõhimõtted, paigaldamine, õige kasutus ja hooldus;

                              4.2.4.

                              Piduriseadmete ja kiirusregulaatorite tüübid, tööpõhimõtted, põhiosad, ühendamine, kasutus ja igapäevane hooldus ning mitteblokeeruvate pidurite kasutamine;

                              4.2.5.

                              Haakeseadmete tüübid, tööpõhimõtted, põhiosad, ühendamine, kasutus ja igapäevane hooldus (üksnes CE- ja DE-kategooria puhul);

                              4.2.6.

                              Rikete põhjuste kindlakstegemise meetodid;

                              4.2.7.

                              Sõidukite ennetav hooldus ja vajalik jooksev remont;

                              4.2.8.

                              Juhi vastutus kaupade vastuvõtmise, veo ja üleandmise eest vastavalt kokkulepitud tingimustele (üksnes C- ja CE-kategooria puhul).

            B.   OSKUSTE JA KÄITUMISE EKSAM
      5.   Sõiduk ja selle varustus

                  5.1.

                  Käsikäigukastiga sõiduki juhtimiseks sooritatakse oskuste ja käitumise eksam käsikäigukastiga sõidukil.
                  Kui juhiloa taotleja teeb oskuste ja käitumise eksami automaatkäigukastiga sõidukil, märgitakse see ära igal sellise eksami põhjal välja antud juhiloal. Sellise märkega lubasid võib kasutada üksnes automaatkäigukastiga sõiduki juhtimiseks.

                     Automaatkäigukastiga sõiduk — sõiduk, mille mootori ja rataste vahelist ülekandearvu võib muuta üksnes gaasi- või piduripedaali kasutades.

                  5.2.

                  Oskuste ja käitumise eksamil kasutatavad sõidukid vastavad allpool esitatud miinimumnõuetele. Liikmesriigid võivad ette näha rangemad nõuded või lisada muid nõudeid.
                  A1-kategooria:
                  A1-kategooria ilma külghaagiseta mootorratas, töömahuga vähemalt 120 cm3 ning suurima kiirusega vähemalt 90 km/h
                  A2-kategooria
                  Ilma külghaagiseta mootorratas, mootori töömahuga vähemalt 400 cm3 ning võimsusega vähemalt 25 kW
                  A-kategooria
                  Ilma külghaagiseta mootorratas, mootori töömahuga vähemalt 600 cm3 ning võimsusega vähemalt 40 kW
                  B-kategooria:
                  Neljarattaline B-kategooria sõiduk suurima kiirusega vähemalt 100 km/h;
                  BE-kategooria:
                  B-kategooria eksamisõiduk koos vähemalt 1 000 kg lubatud täismassiga haagisega, mille suurim kiirus on vähemalt 100 km/h ja mis ei kuulu B-kategooriasse; haagise veoseruum on kinnine kastitaoline konstruktsioon, mis on veokiga vähemalt ühelaiune ja -kõrgune; kinnine kastitaoline konstruktsioon võib olla ka veidi kitsam kui veok, tingimusel et tahavaade on võimalik üksnes veoki välimiste tahavaatepeeglite kaudu; haagise tegelik kogumass peab olema vähemalt 800 kg;
                  B1-kategooria:
                  Kvadrik suurima kiirusega vähemalt 60 km/h;
                  C-kategooria:
                  C-kategooria sõiduk, mille lubatud täismass on vähemalt 12 000 kg, pikkus vähemalt 8 m, laius vähemalt 2,40 m ning suurim kiirus vähemalt 80 km/h; sõidukil peavad olema mitteblokeeruvad pidurid, vähemalt kaheksakäiguline käigukast ja määruses (EMÜ) nr 3821/85 kindlaks määratud sõidumeerik; veoseruum on kinnine kastitaoline konstruktsioon, mis on juhikabiiniga vähemalt ühelaiune ja -kõrgune; sõiduki tegelik kogumass peab olema vähemalt 10 000 kg;
                  CE-kategooria:
                  kas poolhaagisautorong või C-kategooria eksamisõiduk koos vähemalt 7,5 m pikkuse haagisega; nii poolhaagisautorongi kui ka eksamisõiduki ja haagise lubatud täismass on vähemalt 20 000 kg, pikkus vähemalt 14 m, laius vähemalt 2,40 m ning suurim kiirus vähemalt 80 km/h, sõidukil on mitteblokeeruvad pidurid, vähemalt kaheksakäiguline käigukast ja määruses (EMÜ) nr 3821/85 kindlaks määratud sõidumeerik; veoseruum on kinnine kastitaoline konstruktsioon, mis on juhikabiiniga vähemalt ühelaiune ja -kõrgune; nii poolhaagisautorongi kui ka sõiduki ja haagise tegelik kogumass peab olema vähemalt 15 000 kg;
                  C1-kategooria:
                  C1-alamkategooria sõiduk, mille lubatud täismass on vähemalt 4 000 kg, pikkus vähemalt 5 m ning suurim kiirus vähemalt 80 km/h; sõidukil peavad olema mitteblokeeruvad pidurid ja määruses (EMÜ) nr 3821/85 kindlaks määratud sõidumeerik; veoseruum on kinnine kastitaoline konstruktsioon, mis on juhikabiiniga vähemalt ühelaiune ja -kõrgune;
                  C1E-kategooria:
                  C1-alamkategooria eksamisõiduk koos vähemalt 1 250-kg lubatud täismassiga haagisega; nende pikkus on kokku vähemalt 8 m ja suurim kiirus vähemalt 80 km/h; haagise veoseruum on kinnine kastitaoline konstruktsioon, mis on juhikabiiniga vähemalt ühelaiune ja -kõrgune; kinnine kastitaoline konstruktsioon võib olla ka veidi kitsam kui juhikabiin, tingimusel et tahavaade on võimalik üksnes veoki välimiste tahavaatepeeglite kaudu; haagise tegelik kogumass peab olema vähemalt 800 kg;
                  D-kategooria:
                  D-kategooria sõiduk, mille pikkus on vähemalt 10 m, laius vähemalt 2,40 m ning suurim kiirus vähemalt 80 km/h; sõidukil peavad olema mitteblokeeruvad pidurid ja määruses (EMÜ) nr 3821/85 kindlaks määratud sõidumeerik;
                  DE-kategooria:
                  D-kategooria eksamisõiduk ja vähemalt 1 250-kg lubatud täismassiga haagis laiusega vähemalt 2,40 m ja suurima kiirusega vähemalt 80 km/h; haagise veoseruum on kinnine kastitaoline konstruktsioon, mis on vähemalt 2 m lai ja 2 m kõrge; haagise tegelik kogumass peab olema vähemalt 800 kg;
                  D1-kategooria:
                  D1-alamkategooria sõiduk, mille lubatud täismass on vähemalt 4 000 kg, pikkus vähemalt 5 m ning suurim kiirus vähemalt 80 km/h; sõidukil peavad olema mitteblokeeruvad pidurid ja määruses (EMÜ) nr 3821/85 kindlaks määratud sõidumeerik;
                  D1E-kategooria:
                  D1-alamkategooria eksamisõiduk koos vähemalt 1 250-kg lubatud täismassiga haagisega, suurima kiirusega vähemalt 80 km/h; haagise veoseruum on kinnine kastitaoline konstruktsioon, mis on vähemalt 2 m lai ja 2 m kõrge; haagise tegelik kogumass peab olema vähemalt 800 kg;
                  BE-, C-, CE-, C1-, C1E-, D-, DE-, D1- ja D1E-kategooria eksamisõidukeid, mis ei vasta eespool esitatud miinimumnõuetele, kuid mida on kasutatud käesoleva direktiivi jõustumise ajal või enne seda, võib siiski edasi kasutada kuni kümme aastat pärast kõnealust kuupäeva. Liikmesriigid võivad rakendada nende sõidukite veoseid käsitlevad nõuded kuni kümne aasta jooksul alates komisjoni direktiivi 2000/56/EÜ (3) jõustumisest.

            6.   A1-, A2- ja A-kategooria puhul kontrollitavad oskused ja käitumine
      6.1.   Sõiduki ettevalmistamine ja kontrollimine liiklusohutuse seisukohast
      Taotleja peab näitama, et ta suudab valmistuda ohutuks sõiduks, täites järgmised nõuded:

                  6.1.1.

                  Kaitsevarustuse, nagu kinnaste, saabaste, rõivaste ja kaitsekiivri kohandamine;

                  6.1.2.

                  Rehvide, piduri, rooliseadme, hädaseiskamislüliti (olemasolu korral), keti, õlitaseme, tulede, helkurite, suunatulede ja helisignaalseadme pisteline kontroll;

            6.2.   Liiklusohutusega seotud erimanöövrite kontrollimine

                  6.2.1.

                  Mootorratta tugihargile asetamine ja tugihargilt võtmine ning selle liigutamine mootori abita sõiduki kõrval kõndides;

                  6.2.2.

                  Mootorratta parkimine tugihargil;

                  6.2.3.

                  Vähemalt kaks manöövrit väikesel kiirusel, sealhulgas slaalomisõit; see peaks võimaldama hinnata siduri käsitsemise oskust koos piduriga, tasakaalu, vaatesuunda ja asendit mootorrattal ning jalgade asendit jalatugedel;

                  6.2.4.

                  Vähemalt kaks manöövrit suuremal kiirusel, millest üks manööver toimub teise või kolmanda käiguga kiirusel vähemalt 30 km/h ja üks manööver takistusest möödasõidul kiirusel vähemalt 50 km/h; see peaks võimaldama hinnata asendit mootorrattal, vaatesuunda, tasakaalu, juhtimis- ja käiguvahetustehnikat;

                  6.2.5.

                  Pidurdamine: sooritatakse vähemalt kaks pidurdusharjutust, sealhulgas hädapidurdus kiirusel vähemalt 50 km/h; see peaks võimaldama hinnata esi- ja tagapiduri käsitsemise oskust, vaatesuunda ja asendit mootorrattal.
                  Punktides 6.2.3–6.2.5 nimetatud erimanöövreid tuleb rakendada hiljemalt viis aastat pärast direktiivi 2000/56/EÜ jõustumist.

            6.3.   Käitumine liikluses
      Taotlejad peavad sooritama tavaliikluses täiesti ohutult ja kõiki vajalikke ettevaatusabinõusid rakendades kõik järgmised toimingud:

                  6.3.1.

                  Sõidu alustamine: pärast parkimist, pärast peatumist liikluses; juurdepääsuteelt väljasõit;

                  6.3.2.

                  Sõit sirgel teel; vastassuunas sõitvatest sõidukitest möödumine, sealhulgas piiratud alal;

                  6.3.3.

                  Kurvis sõitmine;

                  6.3.4.

                  Ristmik: ristmikele lähenemine ja nende ületamine;

                  6.3.5.

                  Suunamuutmine: vasak- ja parempöörded; sõiduraja vahetamine;

                  6.3.6.

                  Kiirteele või samalaadsele teele (kui võimalik) sõit ja sealt mahasõit: kiirendusrajalt kiirteele sõitmine; aeglustusrajale lahkumine;

                  6.3.7.

                  Möödasõit: möödasõit teistest liikuvatest sõidukitest (kui võimalik); takistustest, nt pargitud autodest möödumine; teistel liiklejatel mööda sõita laskmine (kui see on asjakohane);

                  6.3.8.

                  Erilised teeosad (kui võimalik): ringristmikud; raudteeületuskohad; trammi- ja bussipeatused; ülekäigurajad; pikkadel tõusudel üles-/allamäge sõitmine;

                  6.3.9.

                  Vajalike ettevaatusabinõude rakendamine sõidukist väljumisel.

            7.   B-, B1- ja BE-kategooria puhul kontrollitavad oskused ja käitumine
      7.1.   Sõiduki ettevalmistamine ja kontrollimine liiklusohutuse seisukohast
      Taotleja peab näitama, et ta suudab valmistuda ohutuks sõiduks, täites järgmised nõuded:

                  7.1.1.

                  Juhiistme kohandamine õige istumisasendi saavutamiseks;

                  7.1.2.

                  Tahavaatepeeglite, turvavööde ning vajaduse korral peatugede kohandamine;

                  7.1.3.

                  Kontrollimine, et uksed oleksid suletud;

                  7.1.4.

                  Rehvide, rooliseadme, piduri, vedelike (nt mootoriõli, jahutusvedeliku, pesuvedeliku), tulede, helkurite, suunatulede ja helisignaalseadme pisteline kontroll;

                  7.1.5.

                  Sõidukile veose pealelaadimisega seotud ohutustegurid: sõidukikere, katted, laadimisluugid, kabiinilukustus, pealelaadimisviis, veose kinnitamine (üksnes BE-kategooria puhul);

                  7.1.6.

                  Haakeseadme ning piduri ja elektriühenduste kontrollimine (üksnes BE-kategooria puhul);

            7.2.   B- ja B1-kategooria: liiklusohutusega seotud erimanöövrite kontroll
      Kontrollitavad manöövrid valitakse järgmiste hulgast (vähemalt kaks manöövrit järgmisest neljast punktist, sealhulgas üks tagasikäigul):

                  7.2.1.

                  Tagurdamine otse või pöördega paremale või vasakule ümber nurga, jäädes õigele sõidurajale;

                  7.2.2.

                  Tagasipööramine edasi- ja tagasikäiku kasutades;

                  7.2.3.

                  Sõiduki parkimine ja parkimiskohalt lahkumine (parkimine rööpselt, kaldu või esiotsaga või tagaotsaga risti kaldeta teel, tõusul või langusel);

                  7.2.4.

                  Täpne pidurdamine kuni seiskumiseni; hädaseiskamise sooritamine on vabatahtlik.

            7.3.   BE-kategooria: liiklusohutusega seotud erimanöövrite kontroll

                  7.3.1.

                  Haagise külge- ja lahtihaakimine või lahtihaakimine ja uuesti veoki külge haakimine; manöövri puhul peab veduk olema pargitud haagise kõrvale (s.o mitte ühele joonele);

                  7.3.2.

                  Tagurdamine kurvi mööda, mille trajektoor jääb liikmesriikide otsustada;

                  7.3.3.

                  Ohutu parkimine veose peale-/mahalaadimiseks.

            7.4.   Käitumine liikluses
      Taotlejad peavad sooritama tavaliikluses täiesti ohutult ja kõiki vajalikke ettevaatusabinõusid rakendades kõik järgmised toimingud:

                  7.4.1.

                  Sõidu alustamine: pärast parkimist, pärast peatumist liikluses; juurdepääsuteelt väljasõit;

                  7.4.2.

                  Sõit sirgel teel; vastassuunas sõitvatest sõidukitest möödumine, sealhulgas piiratud alal;

                  7.4.3.

                  Kurvis sõitmine;

                  7.4.4.

                  Ristmik: ristmikele lähenemine ja nende ületamine;

                  7.4.5.

                  Suunamuutmine: vasak- ja parempöörded; sõiduraja vahetamine;

                  7.4.6.

                  Kiirteele või samalaadsele teele (kui võimalik) sõit ja sealt mahasõit: kiirendusrajalt kiirteele sõitmine; aeglustusrajale lahkumine;

                  7.4.7.

                  Möödasõit: möödasõit teistest liikuvatest sõidukitest (kui võimalik); takistustest, nt pargitud autodest möödumine; teistel liiklejatel mööda sõita laskmine (kui see on asjakohane);

                  7.4.8.

                  Erilised teeosad (kui võimalik): ringristmikud; raudteeületuskohad; trammi- ja bussipeatused; ülekäigurajad; pikkadel tõusudel üles-/allamäge sõitmine;

                  7.4.9.

                  Vajalike ettevaatusabinõude rakendamine sõidukist väljumisel.

            8.   C-, CE-, C1-, C1E-, D-, DE-, D1- ja D1E-kategooria puhul kontrollitavad oskused ja käitumine
      8.1.   Sõiduki ettevalmistamine ja kontrollimine liiklusohutuse seisukohast
      Taotleja peab näitama, et ta suudab valmistuda ohutuks sõiduks, täites järgmised nõuded:

                  8.1.1.

                  Juhiistme kohandamine õige istumisasendi saavutamiseks;

                  8.1.2.

                  Tahavaatepeeglite, turvavööde ning vajaduse korral peatugede kohandamine;

                  8.1.3.

                  Rehvide, rooliseadme, piduri, tulede, helkurite, suunatulede ja helisignaalseadme pisteline kontroll;

                  8.1.4.

                  Võimendiga piduri- ja roolisüsteemi kontroll; velgede, rattamutrite, poritiibade, tuuleklaasi, akende ja klaasipuhastite, vedelike (nt mootoriõli, jahutusvedeliku, pesuvedeliku) kontroll; lülituspuldi, sealhulgas määruses (EMÜ) nr 3821/85 kindlaks määratud sõidumeeriku kontroll ja kasutamine;

                  8.1.5.

                  Õhusurve, õhupaakide ja vedrustuse kontroll;

                  8.1.6.

                  Sõidukile veose pealelaadimisega seotud ohutustegurid: sõidukikere, katted, laadimisluugid, laadimismehhanism (kui on), kabiinilukustus (kui on), pealelaadimisviis, veose kinnitamine (üksnes C-, CE-, C1-, C1E-kategooria puhul);

                  8.1.7.

                  Haakeseadme ning pidurite ja elektriühenduste kontroll (üksnes CE-, C1E-, DE- ja D1E-kategooria puhul);

                  8.1.8.

                  Oskus rakendada spetsiaalseid sõidukiohutuse abinõusid; sõidukikere, teenindususte, avariiväljapääsude, esmaabivahendite, tulekustutite ja muu turvavarustuse kontroll (üksnes D-, DE-, D1-, D1E-kategooria puhul);

                  8.1.9.

                  Teedekaardi lugemine, marsruudi planeerimine, sealhulgas elektrooniliste navigatsioonisüsteemide kasutamine (vabatahtlik);

            8.2.   Liiklusohutusega seotud erimanöövrite kontrollimine

                  8.2.1.

                  Haagise külge- ja lahtihaakimine või lahtihaakimine ja uuesti veoki külge haakimine; manöövri puhul peab veduk olema pargitud haagise kõrvale (s.o mitte ühele joonele) (üksnes CE-, C1E-, DE-, D1E-kategooria puhul);

                  8.2.2.

                  Tagurdamine kurvi mööda, mille trajektoor jääb liikmesriikide otsustada;

                  8.2.3.

                  Ohutu parkimine laadimisrambi/-platvormi või samalaadse rajatise ääres veose maha-/pealelaadimiseks (üksnes C-, CE-, C1-, C1E-kategooria puhul);

                  8.2.4.

                  Bussi parkimine sõitjate ohutuks peale- või mahaminekuks (üksnes D-, DE-, D1-, D1E-puhul);

            8.3.   Käitumine liikluses
      Taotlejad peavad sooritama tavaliikluses täiesti ohutult ja kõiki vajalikke ettevaatusabinõusid rakendades kõik järgmised toimingud:

                  8.3.1.

                  Sõidu alustamine: pärast parkimist, pärast peatumist liikluses; juurdepääsuteelt väljasõit;

                  8.3.2.

                  Sõit sirgel teel; vastassuunas sõitvatest sõidukitest möödumine, sealhulgas piiratud alal;

                  8.3.3.

                  Kurvis sõitmine;

                  8.3.4.

                  Ristmik: ristmikele lähenemine ja nende ületamine;

                  8.3.5.

                  Suunamuutmine: vasak- ja parempöörded; sõiduraja vahetamine;

                  8.3.6.

                  Kiirteele või samalaadsele teele (kui võimalik) sõit ja sealt mahasõit: kiirendusrajalt kiirteele sõitmine; aeglustusrajale lahkumine;

                  8.3.7.

                  Möödasõit: möödasõit teistest liikuvatest sõidukitest (kui võimalik); takistustest, nt pargitud autodest möödumine; teistel liiklejatel mööda sõita laskmine (kui see on asjakohane);

                  8.3.8.

                  Erilised teeosad (kui võimalik): ringristmikud; raudteeületuskohad; trammi- ja bussipeatused; ülekäigurajad; pikkadel tõusudel üles-/allamäge sõitmine;

                  8.3.9.

                  Vajalike ettevaatusabinõude rakendamine sõidukist väljumisel.

            9.   Oskuste ja käitumise eksami hindamine

                  9.1.

                  Iga eespool nimetatud juhtimisolukorra kohta antav hinnang peab näitama juhiloa taotleja oskust käsitseda sõidukit ja juhtida seda liikluses täiesti ohutult. Eksamineerija peab end kogu eksami vältel tundma turvaliselt. Vigu ja ohtlikku käitumist juhtimisel, mis ohustavad vahetult eksamisõidukit, selles sõitjaid või teisi liiklejaid, karistatakse eksami mittesooritamisega, olenemata sellest, kas eksamineerija või kaasasolev isik peab sekkuma või mitte. Siiski on eksamineerijal õigus otsustada, kas oskuste ja käitumise eksam lõpule viia või mitte.
                  Sõidueksami vastuvõtjatel peab olema väljaõpe, mis võimaldab neil õigesti hinnata taotlejate oskust ohutult sõidukit juhtida. Sõidueksami vastuvõtjate töö järele valvab ja seda kontrollib liikmesriigi poolt volitatud asutus, et tagada vigade õige ja järjekindel hindamine vastavalt käesolevas lisas esitatud standarditele.

                  9.2.

                  Hindamise käigus pööravad sõidueksami vastuvõtjad erilist tähelepanu sellele, kas taotleja ilmutab kaalutletud ja teisi arvestavat juhtimiskäitumist. See peaks peegeldama üldist sõidukijuhtimisstiili ja sõidueksami vastuvõtja peaks seda taotlejast üldettekujutuse saamisel arvesse võtma. Siia kuulub kohanduv ja kindel (ohutu) juhtimisstiil, tee- ja ilmastikuolude arvestamine, muu liikluse arvestamine, teiste (eriti enam ohustatud) liiklejate huvidega arvestamine ning ettenägelikkus.

                  9.3.

                  Peale selle hindab sõidueksami vastuvõtja taotleja järgmisi oskusi:

                              9.3.1.

                              sõiduki valitsemine võttes arvesse järgmist: turvavöö, tahavaatepeeglite, peatugede, istmete õiget kasutust; tulede ja muude seadmete õiget kasutust; siduri, käigukasti, gaasi- ja pidurdussüsteemide (sealhulgas kolmanda pidurisüsteemi, kui see on olemas), rooliseadme õiget kasutust; sõiduki valitsemist mitmesugustes olukordades, eri kiirustel; kindlat teelpüsimist; sõiduki massi ja mõõtmeid ning omadusi; veose massi ja liiki (üksnes BE-, C, CE-, C1-, C1E-, DE- ja D1E-kategooria puhul); sõitjate mugavust (üksnes D-, DE-, D1-, D1E-kategooria puhul) (järsust kiirendamisest hoidumine, sujuv sõit, järsust pidurdamisest hoidumine);

                              9.3.2.

                              kokkuhoidlik ja keskkonnasäästlik sõidustiil, võttes arvese pöördeid minutis, käikude vahetamist, pidurdamist ja kiirendamist (üksnes BE-, C-, CE-, C1-, C1E-, D-, DE-, D1-, D1E-kategooria puhul);

                              9.3.3.

                              jälgimine: kõigi suundade jälgimine; peeglite õige kasutamine; kaugel, keskmisel kaugusel ja lähedal asuva märkamine;

                              9.3.4.

                              sõidueesõigus/teeandmine: sõidueesõigus ristmikel; teeandmine muudel puhkudel (nt suunamuutmisel, sõiduraja vahetamisel, erimanöövritel);

                              9.3.5.

                              õige asend teel: sõiduki liigi ja omadustega sobiv õige asend teel, sõidurajal, ringristmikel, kurvis; asendi ennetav võtmine;

                              9.3.6.

                              vahe hoidmine: piisava vahemaa hoidmine ees ja küljel; piisava vahemaa hoidmine teistest liiklejatest;

                              9.3.7.

                              kiirus: ei ületa suurimat lubatud kiirust; kiiruse kohandamine vastavalt ilmastiku- ja liiklusoludele ja kui see on kohane, siis kuni riigisisese piirkiiruseni; sellise kiirusega sõitmine, et oleks võimalik peatuda nähtaval vabal teelõigul; kiiruse kohandamine vastavalt samalaadsete liiklejate kiirusele;

                              9.3.8.

                              valgusfoorid, liiklusmärgid ja muud märguanded: õige käitumine valgusfoori ees; liikluse reguleerijate korralduste täitmine; liiklusmärkide (keelu- ja kohustusmärkide) õige järgimine; teemärgiste kohane järgimine;

                              9.3.9.

                              märguanded: õige ja õigeaegne märguandmine vajaduse korral; õige suunanäitamine; kohane tegutsemine kõigi teiste liiklejate märguannete puhul;

                              9.3.10.

                              pidurdamine ja peatumine: õigeaegne aeglustamine, pidurdamine või peatumine vastavalt asjaoludele; ettenägelikkus; mitmesuguste pidurdussüsteemide kasutamine (üksnes C-, CE, D-, DE-kategooria puhul); teiste kiiruse vähendamise süsteemide kasutamine peale pidurite (üksnes C-, CE-, D- ja DE-kategooria puhul).

            10.   Eksami kestus
      Eksami kestus ja läbitav vahemaa peavad olema piisavad, et hinnata käesoleva lisa B osas sätestatud oskusi ja käitumist. Teelsõitmiseks kulunud aeg ei võiks mingil juhul olla A-, A1-, A2-, B-, B1- ja BE-kategooria puhul alla 25 minuti ning muude kategooriate puhul alla 45 minuti. Siia hulka ei kuulu taotleja vastuvõtmine, sõiduki ettevalmistamine ja kontrollimine liiklusohutuse seisukohalt, erimanöövrid ja praktilise eksami tulemuse teatavakstegemine.
      11.   Eksami toimumise koht
      See osa eksamist, mille käigus hinnatakse erimanöövreid, võib toimuda spetsiaalsel eksamiks kohandatud platsil. Võimaluse korral peaks see osa eksamist, mille käigus hinnatakse liikluskäitumist, toimuma teedel väljaspool asulaid, kiirliiklusega teedel ja kiirteedel (või samalaadsetel teedel) ja mitmesugustel linnatänavatel (elamurajoonides, kiirusepiiranguga 30 ja 50 km/h aladel, linnasisestel kiirliiklusega teedel), kus esineb eri tüüpi probleeme, millega juhid tõenäoliselt kokku puutuvad. Samuti on soovitav, et eksam toimuks mitmesuguse liiklustiheduse tingimustes. Teelsõidu aega tuleks kasutada optimaalselt, et hinnata taotlejat kõikidel liiklusaladel, mis võivad ette tulla, pöörates erilist tähelepanu ühelt alalt teisele üleminekule.
      II   MOOTORSÕIDUKI JUHTIMISEKS VAJALIKUD TEADMISED, OSKUSED JA KÄITUMINE
      Kõikide mootorsõidukite juhtidel peavad alati olema punktides 1–9 kirjeldatud teadmised, oskused ja käitumisviis, et nad suudaksid:

                  —

                  ära tunda liiklusohtlikud olukorrad ja hinnata nende tõsidust;

                  —

                  valitseda piisavalt oma sõidukit, et mitte tekitada ohtlikke olukordi, ja reageerida selliste olukordade tekkimisel kohaselt;

                  —

                  järgida liikluseeskirju, eelkõige neid, mis on mõeldud liiklusõnnetuste ärahoidmiseks ja sujuva liiklusvoo hoidmiseks;

                  —

                  avastada oma sõidukil olulisemad tehnilised puudused, eelkõige need, mis seavad ohtu turvalisuse, ning parandada need kohasel viisil;

                  —

                  võtta arvesse kõiki tegureid, mis mõjutavad sõiduki juhtimist (nt alkohol, väsimus, halb nägemine jms), et kasutada täiel määral ohutuks sõiduks vajalikke võimeid;

                  —

                  aidata tagada kõigi liiklejate, eelkõige kõige nõrgemate ja enam ohustatute ohutust, osutades kohast tähelepanu teistele.

            Liikmesriigid võivad rakendada kohaseid meetmeid tagamaks, et juhid, kes on minetanud punktides 1–9 kirjeldatud teadmised, oskused ja käitumise, võivad uuesti omandada teadmised ja oskused ning ilmutada käitumist, mis on nõutav veoki juhtimiseks.

         (1)  EÜT L 370, 31.12.1985, lk 1. Määrus on tunnistatud kehtetuks Euroopa Parlamendi ja nõukogu määrusega (EÜ) nr 561/2006 (ELT L 102, 11.4.2006, lk 1).

         (2)  EÜT L 370, 31.12.1985, lk 8. Määrust on viimati muudetud määrusega (EÜ) nr 561/2006.

         (3)  Komisjoni direktiiv 2000/56/EÜ, 14. september 2000, millega muudetakse nõukogu direktiivi 91/439/EMÜ juhilubade kohta (EÜT L 237, 21.9.2000, lk 45).

      III LISA
      MOOTORSÕIDUKI JUHTIMISEKS VAJALIKU FÜÜSILISE JA VAIMSE SOBIVUSE MIINIMUMNÕUDED
      MÕISTED

                  1.

                  Käesolevas lisas liigitatakse sõidukijuhid kahte rühma:

                              1.1.

                              1. rühm:
                              A-, A1-, A2-, AM-, B-, B1- ja BE-kategooria sõidukite juhid.

                              1.2.

                              2. rühm:
                              C-, CE-, C1-, C1E-, D-, DE-, D1- ja D1E-kategooria sõidukite juhid.

                              1.3.

                              Siseriiklike õigusaktidega võib ette näha, et käesolevas lisas 2. rühma sõidukijuhte käsitlevaid sätteid võib kohaldada B-kategooria sõidukite juhtide suhtes, kes kasutavad oma juhiluba kutsetöös (takso- ja kiirabiautojuhid jm).

                  2.

                  Esimest juhiluba või juhiloa uuendamist taotlevad isikud liigitatakse sellesse rühma, millesse nad hakkavad kuuluma, kui juhiluba on väljastatud või uuendatud.

            ARSTLIK LÄBIVAATUS

                  3.

                  1. rühm:
                  Juhiloa taotlejad läbivad arstliku läbivaatuse, kui vajalike formaalsuste täitmisel või juhiloa väljastamise eelduseks olevate eksamite sooritamisel ilmneb, et neil on üks või mitu käesolevas lisas nimetatud meditsiinilist puuet.

                  4.

                  2. rühm:
                  Juhiloa taotlejad läbivad arstliku läbivaatuse enne, kui neile juhiluba esmakordselt väljastatakse ning seejärel kontrollitakse sõidukijuhte igal juhiloa uuendamisel kooskõlas selle liikmesriigi süsteemiga, kus asub sõidukijuhi peamine elukoht.

                  5.

                  Liikmesriigid võivad juhilubade väljastamiseks või uuendamiseks ette näha käesolevas lisas esitatud nõuetest rangemad nõuded.

            NÄGEMINE

                  6.

                  Kõik juhiloa taotlejad läbivad asjakohase kontrolli, millega tehakse kindlaks, kas neil on mootorsõidukite juhtimiseks vajalik küllaldane nägemisteravus. Kui on põhjust kahelda, et juhiloa taotleja nägemine ei ole küllaldane, vaadatakse ta läbi pädevas meditsiiniasutuses. Sellel läbivaatusel pööratakse eelkõige tähelepanu järgmisele: nägemisteravus, vaateväli, nägemine hämaras ja progresseeruvad silmahaigused.
                  Käesolevas lisas ei loeta kontaktläätsi korrektiivklaasideks.

            1. rühm:

                  6.1.

                  Juhiloa väljastamise või uuendamise taotlejate binokulaarne nägemisteravus (vajaduse korral korrektiivklaasidega) peab olema vähemalt 0,5, kasutades mõlemat silma korraga. Juhiluba ei väljastata ega uuendata, kui arstlikul läbivaatusel selgub, et juhiloa taotleja horisontaalvaateväli on väiksem kui 120o (peale erandjuhtude nõuetekohaselt põhjendatud pooldava meditsiinilise arvamuse ja positiivse sõidueksamitulemuse korral) või kui asjaomane isik põeb mõnda silmahaigust, mis võib turvalist sõidukijuhtimist ohustada. Kui diagnoositakse progresseeruv silmahaigus, võib juhiloa väljastada või uuendada, kui juhiloa taotleja on pädeva meditsiiniasutuse korrapärase kontrolli all.

                  6.2.

                  Ühest silmast täielikult nägemise kaotanud või ainult üht silma kasutavate (nt diploopia korral) juhiloa väljastamise või uuendamise taotlejate nägemisteravus peab vajaduse korral korrektiivklaase kasutades olema vähemalt 0,6. Pädev meditsiiniasutus peab kinnitama, et selline monokulaarne nägemine on kestnud küllalt kaua, mistõttu asjaomane isik on sellega kohanenud ja ühe silma vaateväli on normaalne.

            2. rühm:

                  6.3.

                  Juhiloa väljastamise või uuendamise taotlejate nägemisteravus (vajaduse korral korrektiivklaasidega) peab olema vähemalt 0,8 paremas seisundis oleva silmaga ja vähemalt 0,5 halvemas seisundis oleva silmaga. Kui väärtuste 0,8 ja 0,5 saavutamiseks kasutatakse korrektiivklaase, peab kummagi silma korrigeerimata nägemisteravus olema vähemalt 0,05 või tuleb minimaalne nägemisteravus (0,8 ja 0,5) saavutada kas korrektiivklaaside abil, mille optiline tugevus ei ületa pluss või miinus nelja dioptriat, või kontaktläätsede abil (korrigeerimata nägemisteravus = 0,05). Kõnealune isik peab nägemisteravuse korrigeerimist hästi taluma. Juhilubasid ei väljastata ega uuendata normaalse binokulaarse vaateväljata või diploopia all kannatavatele juhiloa taotlejatele.

            KUULMINE

                  7.

                  Juhiloa taotlejate või sõidukijuhtide puhul, kes kuuluvad 2. rühma, võib juhiloa väljastada või uuendada ainult pädeva meditsiiniasutuse arvamuse alusel; arstlikul läbivaatusel võetakse eelkõige arvesse nõrgenenud kuulmise kompenseerimise võimalust.

            LIIKUMISPUUDEGA ISIKUD

                  8.

                  Juhiluba ei väljastata ega uuendata selliste juhiloa taotlejate ega sõidukijuhtide puhul, kes kannatavad liikumissüsteemi vaevuste või kõrvalekallete all, mis muudavad mootorsõiduki juhtimise ohtlikuks.

            1. rühm:

                  8.1.

                  Teatavate piirangutega juhiloa võib vajaduse korral väljastada liikumispuudega juhiloa taotlejatele või sõidukijuhtidele pädeva meditsiiniasutuse arvamuse põhjal. See arvamus peab põhinema kõnealuse vaevuse või kõrvalekalde meditsiinilisel uurimisel ja vajaduse korral praktilisel eksamil. Selles arvamuses tuleb ka märkida, missuguseid muudatusi sõidukile tuleb teha ja kas juht vajab ortopeedilist seadet, kui oskuste ja käitumise eksam näitab, et sõidukijuhtimine sellise seadme abil ei oleks ohtlik.

                  8.2.

                  Juhiloa võib väljastada või uuendada, kui juhiloa taotlejal on progresseeruv vaevus, tingimusel et puudega isikut kontrollitakse korrapäraselt, et kindlaks teha, kas ta on võimeline sõidukit täiesti turvaliselt juhtima.
                  Kui puue on püsiv, võib juhiloa väljastada ja uuendada ilma kohustusliku korrapärase arstliku läbivaatuseta.

            2. rühm:

                  8.3.

                  Pädev meditsiiniasutus peab nõuetekohaselt arvestama käesoleva rühma määratlusega hõlmatud sõidukite juhtimisega seotud lisariske ja -ohtu.

            SÜDAME-VERESOONKONNA HAIGUSED

                  9.

                  Iga haigus, mille korral esimese juhiloa või juhiloa uuendamise taotleja südame-veresoonkonna tegevus võib äkitselt halveneda, põhjustades tema ajutegevuse äkilist nõrgenemist, on liikluses ohtlik.

            1. rühm:

                  9.1.

                  Juhiluba ei väljastata ega uuendata tõsise arütmia all kannatavatele juhiloa taotlejatele või sõidukijuhtidele.

                  9.2.

                  Juhiloa võib väljastada või uuendada südamestimulaatoriga juhiloa taotlejatele või sõidukijuhtidele kinnitatud meditsiinilise arvamuse ja korrapäraste arstlike läbivaatuste alusel.

                  9.3.

                  Ebanormaalse arteriaalse vererõhu all kannatavatele juhiloa taotlejatele juhiloa väljastamise või sõidukijuhtidele juhiloa uuendamise küsimust hinnatakse, võttes arvesse muid arstliku läbivaatuse tulemusi, võimalikke haigusega seotud komplikatsioone ja nendest lähtuvat võimalikku ohtu liiklusele.

                  9.4.

                  Üldiselt ei väljastata ega uuendata juhiluba juhiloa taotlejatele või sõidukijuhtidele, kellel puhkuse või meeleliigutuse korral esineb rahulolekustenokardiat. Müokardi infarkti põdenud juhiloa taotlejatele või sõidukijuhtidele väljastatakse või uuendatakse juhiluba kinnitatud meditsiinilise arvamuse ja vajaduse korral korrapäraste arstlike läbivaatuste alusel.

            2. rühm:

                  9.5.

                  Pädev meditsiiniasutus peab nõuetekohaselt arvestama käesoleva rühma määratlusega hõlmatud sõidukite juhtimisega seotud lisariske ja -ohtu.

            MELLIITDIABEET

                  10.

                  Melliitdiabeeti põdevatele juhiloa taotlejatele või sõidukijuhtidele võib juhiloa väljastada või uuendada kinnitatud meditsiinilise arvamuse ja iga juhtumi kohaste korrapäraste arstlike läbivaatuste alusel.

            2. rühm:

                  10.1.

                  Käesoleva rühma juhiloa taotlejatele või sõidukijuhtidele, kes põevad melliitdiabeeti ja vajavad insuliinravi, võib juhiloa väljastada või uuendada ainult väga erandlikel juhtudel ning üksnes nõuetekohaselt põhjendatud ja kinnitatud meditsiinilise arvamuse ja korrapäraste arstlike kontrollimiste alusel.

            NEUROLOOGILISED HAIGUSED

                  11.

                  Juhiluba ei väljastata ega uuendata tõsist neuroloogilist haigust põdevatele juhiloa taotlejatele või sõidukijuhtidele, kui lisaks taotlusele ei esitata kinnitatud meditsiinilist arvamust.
                  Haigustega või kesk- või perifeerset närvisüsteemi mõjutava kirurgilise sekkumisega seotud neuroloogilisi häireid, mis põhjustavad meeleelundite puudulikkust või liikumisvaegust ning mõjutavad tasakaalu ja koordinatsiooni, tuleb arvestada vastavalt nende tagajärgedele ja progresseerumisohule. Sellistel juhtudel toimub juhiloa väljastamine või uuendamine seisundi halvenemise ohu korrapärase hindamise alusel.

                  12.

                  Mootorsõidukijuhi epilepsiahood või muud äkilised teadvusehäired on suur oht liiklusohutusele.

            1. rühm:

                  12.1.

                  Juhiloa võib väljastada või uuendada pädeva meditsiiniasutuse kontrolli ja korrapäraste arstlike läbivaatuste alusel. Nimetatud asutus teeb otsuse epilepsia või teiste teadvusehäirete raskuse, kliinilise vormi ja progresseerumise (nt viimase kahe aasta jooksul ei ole olnud ühtegi hoogu), saadud ravi ja selle tulemuste kohta.

            2. rühm:

                  12.2.

                  Juhiluba ei väljastata ega uuendata juhiloa taotlejatele või juhtidele, kellel on või kellel võib olla epilepsiahoogusid või teisi teadvusehäireid.

            VAIMSED HÄIRED
      1. rühm:

                  13.1.

                  Juhiluba ei väljastata ega uuendata juhiloa taotlejatele või sõidukijuhtidele, kes kannatavad järgmiste terviseprobleemide all:

                              —

                              tõsised vaimsed häired, olenemata sellest, kas need on kaasa sündinud või põhjustatud haigusest, traumast või neurokirurgilistest operatsioonidest,

                              —

                              raske vaimse arengu peetus,

                              —

                              rasked east tingitud käitumisprobleemid; isiksusehäired, mis põhjustavad tõsiseid hindamisvõime, käitumise või kohanemisvõime kõrvalekaldeid,

                        juhiluba väljastatakse või uuendatakse ainult taotlusele lisatud kinnitatud meditsiinilise arvamuse ja vajaduse korral korrapäraste arstlike läbivaatuste alusel.

            2. rühm:

                  13.2.

                  Pädev meditsiiniasutus peab nõuetekohaselt arvestama käesoleva rühma määratlusega hõlmatud sõidukite juhtimisega seotud lisariske ja -ohtu.

            ALKOHOL

                  14.

                  Alkoholi tarbimine on liiklusohutusele väga ohtlik. Selle probleemi tõsiduse tõttu peavad meditsiiniasutused olema eriti valvsad.

            1. rühm:

                  14.1.

                  Juhiluba ei väljastata ega uuendata juhiloa taotlejatele või sõidukijuhtidele, kes on alkoholisõltlased või ei suuda joobes juhtimisest loobuda.
                  Minevikus alkoholist sõltuvuses olnud juhiloa taotlejatele või sõidukijuhtidele võib juhiloa väljastada või uuendada kinnitatud meditsiinilise arvamuse ja korrapäraste arstlike läbivaatuste alusel, kui on tõendatud nende juhiloa taotlejate või sõidukijuhtide karskus teatava ajavahemiku jooksul.

            2. rühm:

                  14.2.

                  Pädev meditsiiniasutus peab nõuetekohaselt arvestama käesoleva rühma määratlusega hõlmatud sõidukite juhtimisega seotud lisariske ja -ohtu.

            NARKOOTIKUMID JA RAVIMID

                  15.

                  Kuritarvitamine:
                  Ühegi kategooria juhiluba ei väljastata ega uuendata neile juhiloa taotlejatele või sõidukijuhtidele, kes on sõltuvad psühhotroopsetest ainetest või kes ei ole neist ainetest küll sõltuvad, aga kuritarvitavad neid korrapäraselt.

            Korrapärane kasutus:
      1. rühm:

                  15.1.

                  Juhiluba ei väljastata ega uuendata neile juhiloa taotlejatele või sõidukijuhtidele, kes mis tahes kujul korrapäraselt kasutavad psühhotroopseid aineid, mis võivad kahjustada liiklusohutust, kui nende kasutatud kogus on selline, et sellel on sõidukijuhtimisele kahjulik toime. See kehtib kõikide sõiduki juhtimise võimet mõjutavate ravimite või ravimikombinatsioonide suhtes.

            2. rühm:

                  15.2.

                  Pädev meditsiiniasutus peab nõuetekohaselt arvestama käesoleva rühma määratlusega hõlmatud sõidukite juhtimisega seotud lisariske ja -ohtu.

            NEERUHÄIRED
      1. rühm:

                  16.1.

                  Juhiloa võib väljastada või uuendada tõsise neerupuudulikkusega juhiloa taotlejatele või sõidukijuhtidele kinnitatud meditsiinilise arvamuse ja korrapäraste arstlike läbivaatuste alusel.

            2. rühm:

                  16.2.

                  Juhiluba ei väljastata ega uuendata tõsise ja pöördumatu neerupuudulikkusega juhiloa taotlejatele või sõidukijuhtidele, välja arvatud nõuetekohaselt põhjendatud erandjuhtudel kinnitatud meditsiinilise arvamuse ja korrapäraste arstlike läbivaatuste alusel.

            MUUD SÄTTED
      1. rühm:

                  17.1.

                  Kinnitatud meditsiinilise arvamuse ja vajaduse korral korrapäraste arstlike läbivaatuste alusel võib juhiloa väljastada või uuendada neile juhiloa taotlejatele või sõidukijuhtidele, kellele on tehtud organi siirdamine või kellel on sõiduki juhtimise võimet mõjutav tehisimplantaat.

            2. rühm:

                  17.2.

                  Pädev meditsiiniasutus peab nõuetekohaselt arvestama käesoleva rühma määratlusega hõlmatud sõidukite juhtimisega seotud lisariske ja -ohtu.

                  18.

                  Üldreeglina ei väljastata ega uuendata juhiluba neile juhiloa taotlejatele või sõidukijuhtidele, kes kannatavad mingi muu eespool nimetamata häire all, mis võib olla liiklusohutust mõjutav talitluslik häire või seda põhjustada, välja arvatud juhul, kui taotlusele on lisatud kinnitatud meditsiiniline arvamus ja vajaduse korral toimuvad korrapärased arstlikud läbivaatused.

      IV LISA
      MIINIMUMNÕUDED ISIKUTELE, KES VÕTAVAD VASTU PRAKTILISI SÕIDUEKSAMEID
      1.   Eksamineerijatele esitatavad pädevusnõuded

                  1.1.

                  Isikutel, kellel on õigus viia läbi taotleja juhtimisoskuste praktilist hindamist veokis, peavad olema punktides 1.2. kuni 1.6. loetletud valdkondadega seotud teadmised, oskused ja mõistmine.

                  1.2.

                  Eksamineerija pädevused peavad olema asjakohased, et hinnata selle kategooria sõidukite juhiloa taotleja oskusi, mille saamiseks sõidueksam läbi viiakse.

                  1.3.

                  Sõidu ja hindamisega seotud teadmised ja mõistmine:

                              —

                              teooria juhi käitumise kohta;

                              —

                              ohtude äratundmine ja õnnetuste vältimine;

                              —

                              õppekava, millel põhinevad sõidueksami nõuded;

                              —

                              sõidueksami nõuded;

                              —

                              asjakohased teede- ja liiklusalased õigusaktid, kaasa arvatud asjakohased ELi ja siseriiklikud õigusaktid ning tõlgendusjuhised;

                              —

                              hindamise teooria ja tehnika;

                              —

                              kaitslik sõiduviis.

                  1.4

                  Hindamisega seotud oskused

                              —

                              võime taotleja oskusi kogu eksami sooritamise ajal täpselt vaadelda, kontrollida ja anda neile hinnang, eelkõige

                                          —

                                          ohtlike olukordade täielik ja täpne äratundmine;

                                          —

                                          kõnealuste olukordade põhjuse ja eeldatava mõju õige määratlemine;

                                          —

                                          pädevuse saavutamine ja vigade äratundmine;

                                          —

                                          hindamise ühtsus ja järjepidevus;

                              —

                              võtta kiiresti vastu teavet ja keskenduda olulisematele punktidele;

                              —

                              ettenägelikkus, võimalike probleemide äratundmine ja nende lahendamiseks strateegiate arendamine;

                              —

                              kiire ja konstruktiivne tagasiside.

                  1.5.

                  Isiklikud sõiduoskused

                              —

                              Teatava kategooria sõiduki juhiloa omandamiseks praktilisele eksamile lubatud isik peab olema võimeline juhtima vastava tüübi veokit järjepidevalt kõrgel tasemel.

                  1.6.

                  Teenuse kvaliteet

                              —

                              määrata kindlaks ja teha teatavaks, mis juhiloa taotlejat eksamil ootab;

                              —

                              arusaadav suhtlemine, valides kuulajaskonnale ja kontekstile vastava sisu, stiili ja keele, ning tegelemine juhiloa taotlejate järelepärimistega;

                              —

                              arusaadav tagasiside eksami tulemuste kohta;

                              —

                              kõikide juhiloa taotlejate austav ja mittediskrimineeriv kohtlemine.

                  1.7.

                  Sõidukit puudutavad tehnilised ja füüsikalised teadmised

                              —

                              sõidukit puudutavad tehnilised teadmised, näiteks rooliseadme, rehvide, pidurite ja tulede kohta, eriti mootorrataste ja raskeveokite puhul;

                              —

                              veose ohutus;

                              —

                              teadmised sõiduki füüsikaliste näitajate, näiteks kiiruse, hõõrdumise, dünaamika, energia kohta.

                  1.8.

                  Kütusesäästlik ja keskkonnasõbralik sõit.

            2.   Vajalikud üldtingimused

                  2.1.

                  B-kategooria eksamineerijad:

                              a)

                              peavad olema omanud B-kategooria juhiluba vähemalt kolm aastat;

                              b)

                              peavad olema vähemalt 23 aastat vanad;

                              c)

                              peavad olema edukalt läbinud käesoleva lisa punktis 3 ettenähtud alusõppe ja seejärel osalema ettenähtud kvaliteedi tagamise ja jätkuõppes vastavalt käesoleva lisa punktile 4;

                              d)

                              peavad olema läbinud kutsekoolituse, mis vastab vähemalt nõukogu 16. juuli 1985. aasta otsusega 85/368/EMÜ (Euroopa Ühenduse liikmesriikide kutsekvalifikatsioonide võrreldavuse kohta) (1) määratletud 3. tasemele;

                              e)

                              ei tohi samal ajal pidada sõiduõpetaja ametit autokoolis.

                  2.2.

                  Teiste kategooriate eksamineerijad:

                              a)

                              peavad omama vastava kategooria sõiduki juhiluba või sellele vastavaid teadmisi kohase kutsekvalifikatsiooni näol;

                              b)

                              peavad olema edukalt läbinud käesoleva lisa punktis 3 ettenähtud alusõppe ja seejärel osalema ettenähtud kvaliteedi tagamise ja jätkuõppes vastavalt käesoleva lisa punktile 4;

                              c)

                              peavad olema olnud vähemalt kolm aastat B-kategooria eksamineerijad; antud ajavahemiku nõuet võib mitte kohaldada, tingimusel et kõnealune eksamineerija tõendab järgmist:

                                          —

                                          vastava kategooria vähemalt viieaastane sõidukogemus või;

                                          —

                                          teoreetilise ja praktilise sõiduoskuse olemasolu kõrgemal tasemel kui see on vajalik juhiloa saamiseks, mistõttu muutub see nõue tarbetuks;

                              d)

                              peavad olema läbinud kutsekoolituse, mis vastab otsusega 85/368/EMÜ määratletud 3. tasemele;

                              e)

                              ei tohi samal ajal pidada sõiduõpetaja ametit autokoolis.

            2.3.   Vastavused

                  2.3.1.

                  Liikmesriigid võivad lubada eksamineerijal võtta vastu AM-, A1-, A2- ja A-kategooria sõidueksameid, kui eksamineerija on läbinud ühe nende kategooriate puhul punktis 3 ettenähtud alusõppe.

                  2.3.2.

                  Liikmesriigid võivad lubada eksamineerijal võtta vastu C1-, C-, D1- ja D-kategooria sõidueksameid, kui eksamineerija on läbinud ühe nende kategooriate puhul punktis 3 ettenähtud alusõppe.

                  2.3.3.

                  Liikmesriigid võivad lubada eksamineerijal võtta vastu BE, C1E, CE, D1E ja DE kategooria sõidueksameid, kui eksamineerija on läbinud ühe nende kategooriate puhul punktis 3 ettenähtud alusõppe.

            3.   Alusõpe
      3.1.   Aluskoolitus

                  3.1.1.

                  Enne kui isikul lubatakse sõidueksameid vastu võtta, peab ta olema edukalt läbinud koolitusprogrammi, mille liikmesriik võib punktis 1 nimetatud pädevuste omandamiseks kindlaks määrata.

                  3.1.2.

                  Liikmesriigid peavad kindlaks määrama, kas mis tahes koolitusprogrammi sisu on seotud loaga ühe või mitme kategooria sõidueksamite vastuvõtmiseks.

            3.2.   Eksamid

                  3.2.1.

                  Enne kui isikul lubatakse sõidueksameid vastu võtta, peab ta tõendama, et tal on piisavad teadmised, mõistmine, oskused ja sobivus punktis 1 loetletud teemadel.

                  3.2.2.

                  Liikmesriigid kehtestavad eksamineerimise korra, mille alusel saab pedagoogiliselt hinnata isiku neid pädevusi, mis on määratletud punktis 1, eriti punktis 1.4. Eksam peab hõlmama nii teoreetilist kui ka praktilist osa. Vajaduse korral võib kasutada arvutipõhist hindamist. Eksami jooksul toimuvate mis tahes katsete ja hindamise olemuse ning kestuse üksikasjad jäetakse liikmesriikide otsustada.

                  3.2.3.

                  Liikmesriigid peavad kindlaks määrama, kas mis tahes eksami sisu on seotud loaga ühe või mitme kategooria sõidueksamite vastuvõtmiseks.

            4.   Kvaliteedi tagamine ja jätkuõpe
      4.1.   Kvaliteedi tagamine

                  4.1.1.

                  Liikmesriigid kehtestavad kvaliteedi tagamise eeskirjad, mis tagavad eksamineerijatele esitatavate nõuete jätkuva kohaldamise.

                  4.1.2.

                  Kvaliteedi tagamise eeskirjad peaksid hõlmama eksamineerijate järelevalvet tööl, nende jätkuõpet ja uut akrediteerimist, nende pidevat kutsealast arengut ning nende poolt vastu võetud sõidueksamite tulemuste korrapärast läbivaatamist.

                  4.1.3.

                  Liikmesriigid tagavad punktis 4.1.2 loetletud kvaliteedi tagamise eeskirjade abil, et iga eksamineerijat kontrollitakse kord aastas. Lisaks peavad liikmesriigid ette nägema, et iga eksamineerija tegevust eksami vastuvõtmisel jälgitakse iga viie aasta tagant vähemalt poole päeva jooksul, et oleks võimalik jälgida mitut erinevat eksamit. Kui avastatakse probleeme, tuleb võtta parandusmeetmeid. Jälgimist teostaval isikul peab selleks olema liikmesriigi vastav luba.

                  4.1.4.

                  Liikmesriigid võivad sätestada, et juhul kui eksamineerijal on luba võtta vastu mitme kategooria sõidueksameid, on nõue teostada eksami jälgimist mitmes kategoorias täidetud, kui jälgimine on läbi viidud ühes kategoorias.

                  4.1.5.

                  Sõidueksamite järelevalve ja kontrolliga peab tegelema liikmesriigi poolt selleks volitatud asutus, et tagada korrektne ja ühtne hindamine.

            4.2.   Jätkuõpe

                  4.2.1.

                  Liikmesriigid sätestavad, et sõltumata sõidueksami eksamineerijate loaga hõlmatud kategooriate arvust peavad nad oma loa säilitamiseks:

                              —

                              läbima iga kaheaastase ajavahemiku jooksul vähemalt neljapäevase korrapärase koolituse, et

                              —

                              säilitada ja värskendada vajalikke teadmisi ja eksamineerimise oskusi;

                              —

                              arendada uusi pädevusi, mis on nende kutsealase tegevuse seisukohalt oluliseks muutunud;

                              —

                              tagada, et eksamineerijad võtavad eksameid ka edaspidi vastu õiglaste ja ühtsete nõuete alusel;

                              —

                              läbima iga viieaastase ajavahemiku jooksul vähemalt viiepäevase korrapärase koolituse, et

                              —

                              arendada edasi ja säilitada vajalikke praktilisi sõiduoskusi.

                  4.2.2.

                  Liikmesriigid võtavad vajalikud meetmed tagamaks, et need eksamineerijad, kelle tegevuses tuvastati vastavalt kehtivale kvaliteedi tagamise süsteemile tõsiseid puudusi, läbivad kohe spetsiaalse koolituse.

                  4.2.3.

                  Jätkuõpe võib toimuda teabetundide või õppetundide vormis kas tavapäraselt või arvutipõhiselt ning võib olla suunatud kas üksikisikutele või rühmadele. Jätkuõpe võib sisaldada nõuete uut akrediteerimist, nii nagu liikmesriigid seda asjakohaseks peavad.

                  4.2.4.

                  Kui eksamineerijal on lubatud vastu võtta sõidueksameid mitmes kategoorias, võivad liikmesriigid sätestada, et eksamineerijatele esitatav nõue jätkuõppe läbimise kohta mitmes kategoorias on täidetud, kui jätkuõpe on läbitud ühes kategoorias, tingimusel et täidetakse punktis 4.2.5 esitatud tingimust.

                  4.2.5.

                  Kui eksamineerija ei ole viimase 24 kuu jooksul vastava kategooria eksamit vastu võtnud, siis peab ta läbima uue asjakohase hindamise enne, kui tal lubatakse selles kategoorias sõidueksameid vastu võtta. Uus hindamine võib toimuda punktis 4.2.1 esitatud nõude kohaselt.

            5.   Omandatud õigused

                  5.1.

                  Liikmesriigid võivad isikutel, kes vahetult enne käesolevate sätete jõustumist on saanud loa sõidueksamite vastuvõtmiseks, lubada võtta sõidueksameid vastu ka edaspidi, hoolimata sellest, et nad ei ole antud luba saanud vastavalt punktis 2 nimetatud üldtingimustele ega ka punktis 3 sätestatud alusõppe menetluse kohaselt.

                  5.2.

                  Siiski tuleb kõnealuste eksamineerijate tegevust korrapäraselt jälgida ja nende suhtes tuleb kohaldada kvaliteedi tagamise eeskirju vastavalt punktile 4.

         (1)  EÜT L 199, 31.7.1985, lk 56.

      V LISA
      JUHIKOOLITUSE JA -EKSAMI MIINIMUMNÕUDED ARTIKLI 4 LÕIKE 4 PUNKTI B TEISES LÕIGUS MÄÄRATLETUD AUTORONGIDE PUHUL

                  1.

                  Liikmesriigid võtavad vajalikud meetmed, et:

                              —

                              kiita heaks artikli 7 lõike 1 punktis d ettenähtud koolitus ja teostada selle järelevalvet või

                              —

                              organiseerida artikli 7 lõike 1 punktis d ettenähtud oskuste ja käitumise eksam.

                  2.1.

                  Juhikoolituse kestus

                              —

                              vähemalt 7 tundi.

                  3.

                  Juhikoolituse sisu
                  Juhikoolitus hõlmab II lisa punktides 2 ja 7 kirjeldatud teadmisi, oskusi ja käitumist. Erilist tähelepanu pööratakse järgmistele aspektidele:

                              —

                              sõiduki liikumise dünaamika, ohutuskriteeriumid, veduk ja haagis (haakeseade), nõuetekohane veose pealelaadimine ja ohutusseadmed.

                        Eksami praktiline osa sisaldab järgmisi aspekte: kiirendamine, aeglustamine, tagurdamine, pidurdamine, peatumisteekond, sõidurea vahetamine, pidurdus-/vältimismanööver, haagise lengerdamine, haagise külge- ja lahtihaakimine, parkimine.

                              —

                              Iga koolitusel osaleja peab läbima praktilise osa ja tõendama oma oskusi ja käitumist avalikel teedel.

                              —

                              Koolitusel kasutatavad autorongid kuuluvad kategooriasse, mille jaoks koolitusel osalejad juhiluba taotlevad.

                  4.

                  Oskuste ja käitumise eksami kestus ja sisu

            Eksami kestus ja läbitav vahemaa peavad olema piisavad, et hinnata punktis 3 sätestatud oskusi ja käitumist.

      VI LISA
      JUHIKOOLITUSE JA -EKSAMI MIINIMUMNÕUDED A-KATEGOORIA MOOTORRATASTE PUHUL (JUHTIMISÕIGUSE JÄRKJÄRGULINE OMANDAMINE)

                  1.

                  Liikmesriigid võtavad vajalikud meetmed, et:

                              —

                              kiita heaks artikli 7 lõike 1 punktis c ettenähtud koolitus ja teostada selle järelevalvet või

                              —

                              organiseerida artikli 7 lõike 1 punktis c ettenähtud oskuste ja käitumise eksam.

                  2.

                  Juhikoolituse kestus

                              —

                              vähemalt 7 tundi.

                  3.

                  Juhikoolituse sisu

                              —

                              Juhikoolitus sisaldab kõiki II lisa punktis 6 kirjeldatud aspekte.

                              —

                              Iga koolitusel osaleja peab läbima praktilise osa ja tõendama oma oskusi ja käitumist avalikel teedel.

                              —

                              Koolitusel kasutatavad mootorrattad kuuluvad kategooriasse, mille jaoks koolitusel osalejad juhiluba taotlevad.

                  4.

                  Oskuste ja käitumise eksami kestus ja sisu

            Eksami kestus ja läbitav vahemaa peavad olema piisavad, et hinnata käesoleva lisa punktis 3 sätestatud oskusi ja käitumist.

      VII LISA
      A osa
      KEHTETUKS TUNNISTATUD DIREKTIIV, MIDA ON HILJEM MUUDETUD

         (vastavalt artiklile 17)

                  Nõukogu direktiiv 91/439/EMÜ (1)

                  (EÜT L 237, 24.8.1991, lk 1)

                  Nõukogu direktiiv 94/72/EÜ

                  (EÜT L 337, 24.12.1994, lk 86)

                  Nõukogu direktiiv 96/47/EÜ

                  (EÜT L 235, 17.9.1996, lk 1)

                  Nõukogu direktiiv 97/26/EÜ

                  (EÜT L 150, 7.6.1997, lk 41)

                  Komisjoni direktiiv 2000/56/EÜ

                  (EÜT L 237, 21.9.2000, lk 45)

                  Euroopa Parlamendi ja nõukogu direktiiv 2003/59/EÜ, ainult artikli 10 lõige 2

                  (ELT L 226, 10.9.2003, lk 4)

                  Euroopa Parlamendi ja nõukogu määrus (EÜ) nr 1882/2003, ainult II lisa punkt 24

                  (ELT L 284, 31.10.2003, lk 1)

            B osa
      SISERIIKLIKKUSSE ÕIGUSESSE ÜLEVÕTMISE JA KOHALDAMISE TÄHTPÄEVAD

         (viidatud artiklis 17)

                  Direktiiv

                  Ülevõtmise tähtpäev

                  Kohaldamise kuupäev

                  Direktiiv 91/439/EMÜ

                  1. juuli 1994

                  1. juuli 1996

                  Direktiiv 94/72/EÜ

                  –

                  1. jaanuar 1995

                  Otsus 96/427/EÜ

                  –

                  16. juuli 1996

                  Direktiiv 96/47/EÜ

                  1. juuli 1996

                  1. juuli 1996

                  Direktiiv 97/26/EÜ

                  1. jaanuar 1998

                  1. jaanuar 1998

                  Direktiiv 2000/56/EÜ

                  30. september 2003

                  30. september 2003, 30. september 2008 (II lisa punkt 6.2.5) ja 30. september 2013 (II lisa punkt 5.2)

                  Direktiiv 2003/59/EÜ

                  10. september 2006

                  10. september 2008 (sõitjatevedu) ja 10. september 2009 (kaubavedu)

         (1)  Direktiivi 91/439/EMÜ muudeti samuti järgmise aktiga, mida ei ole kehtetuks tunnistatud: 1994. aasta ühinemisakt.

      VIII LISA
      VASTAVUSTABEL

                  Direktiiv 91/439/EMÜ

                  Käesolev direktiiv

                  Artikli 1 lõike 1 esimene lause

                  Artikli 1 lõike 1 esimene lause

                  Artikli 1 lõike 1 teine lause

                  –

                  –

                  Artikli 1 lõige 2

                  Artikli 1 lõige 2

                  Artikli 2 lõige 1

                  –

                  Artikli 2 lõige 2

                  Artikli 1 lõige 3

                  –

                  Artikli 2 lõige 1

                  Artikli 1 lõike 1 teine lause

                  Artikli 2 lõige 2

                  Artikli 3 lõige 1

                  Artikli 3 lõige 2

                  Artikli 3 lõige 3

                  Artikli 2 lõige 3

                  –

                  Artikli 2 lõige 4

                  –

                  Artikli 3 lõike 1 esimese lõigu sissejuhatav osa

                  Artikli 4 lõike 1 esimene lause

                  –

                  Artikli 4 lõike 2 esimene taane

                  –

                  Artikli 4 lõike 2 teine taane

                  Artikli 3 lõike 1 esimese lõigu esimene taane

                  Artikli 4 lõike 3 esimene taane

                  Artikli 3 lõike 1 esimese lõigu teine taane

                  Artikli 4 lõike 4 punkti b esimene lõik

                  Artikli 3 lõike 1 esimese lõigu kolmas taane

                  Artikli 4 lõike 4 punkti b teine lõik

                  Artikli 3 lõike 1 esimese lõigu neljas taane

                  Artikli 4 lõike 4 punkt c

                  Artikli 3 lõike 1 esimese lõigu viies taane

                  Artikli 4 lõike 4 punkt f

                  Artikli 3 lõike 1 esimese lõigu kuues taane

                  Artikli 4 lõike 4 punkt g

                  Artikli 3 lõike 1 esimese lõigu seitsmes taane

                  Artikli 4 lõike 4 punkt j

                  Artikli 3 lõike 1 esimese lõigu kaheksas taane

                  Artikli 4 lõike 4 punkt k

                  Artikli 3 lõike 2 esimese lõigu sissejuhatav osa

                  –

                  Artikli 3 lõike 2 esimese lõigu esimene taane

                  Artikli 4 lõike 3 punkt a

                  Artikli 3 lõike 2 esimese lõigu teine taane

                  Artikli 4 lõike 4 punkt a

                  Artikli 3 lõike 2 esimese lõigu kolmas taane

                  Artikli 4 lõike 4 punkt d

                  Artikli 3 lõike 2 esimese lõigu neljas taane

                  Artikli 4 lõike 4 punkt e

                  Artikli 3 lõike 2 esimese lõigu viies taane

                  Artikli 4 lõike 4 punkt h

                  Artikli 3 lõike 2 esimese lõigu kuuenda taande sissejuhatav osa

                  Artikli 4 lõike 4 punkt i

                  Artikli 3 lõike 2 esimese lõigu kuuenda taande esimene alataane

                  –

                  Artikli 3 lõike 2 esimese lõigu kuuenda taande teine alataane

                  –

                  Artikli 3 lõike 3 sissejuhatav osa

                  –

                  Artikli 3 lõike 3 esimene taane

                  Artikli 4 lõike 1 kolmas lause

                  Artikli 3 lõike 3 teise taande esimene lõik

                  Artikli 4 lõike 3 teine taane

                  Artikli 3 lõike 3 teise taande teine lõik

                  –

                  Artikli 3 lõike 3 kolmas taane

                  Artikli 4 lõike 3 esimene taane

                  Artikli 3 lõike 3 neljas taane

                  Artikli 4 lõike 4 esimene taane

                  Artikli 3 lõike 3 viies taane

                  Artikli 4 lõike 4 teine taane

                  –

                  Artikli 4 lõige 3

                  Artikli 3 lõige 4

                  –

                  Artikli 3 lõige 5

                  –

                  Artikli 3 lõige 6

                  Artikli 4 lõike 5 esimene lause

                  —

                  Artikli 4 lõike 5 teine lause

                  Artikkel 4

                  Artikkel 5

                  Artikli 5 lõige 1

                  Artikli 6 lõige 1

                  Artikli 5 lõike 1 punkt a

                  Artikli 6 lõike 1 punkt a

                  Artikli 5 lõike 1 punkt b

                  Artikli 6 lõike 1 punkt b

                  Artikli 5 lõike 2 sissejuhatav osa

                  Artikli 6 lõike 2 sissejuhatav osa

                  Artikli 5 lõike 2 punkt a

                  Artikli 6 lõike 2 punkt a

                  Artikli 5 lõike 2 punkt b

                  Artikli 6 lõike 2 punkt b

                  –

                  Artikli 6 lõike 2 punkt c

                  –

                  Artikli 6 lõike 2 punkt d

                  –

                  Artikli 6 lõike 2 punkt e

                  –

                  Artikli 6 lõike 2 punkt f

                  Artikli 5 lõige 3–

                  –

                  Artikli 5 lõige 4

                  Artikli 6 lõige 4

                  Artikli 6 lõike 1 sissejuhatav osa

                  Artikli 4 lõike 1 teine lause

                  –Artikli 6 lõike 1 punkti a esimene taane

                  Artikli 4 lõike 3 kolmas taane

                  Artikli 6 lõike 1 punkti a teine taane

                  Artikli 4 lõike 4 punkti a teine taane

                  Artikli 6 lõike 1 punkti b esimene taane

                  Artikli 4 lõike 3 punkti b teine taane

                  Artikli 4 lõike 3 punkti c teine taane

                  Artikli 6 lõike 1 punkti b teise taande esimene võimalus

                  Artikli 4 lõike 4 punkti b viimane lause

                  Artikli 6 lõike 1 punkti b teise taande teine võimalus

                  Artikli 4 lõike 4 punkti c teine taane

                  Artikli 6 lõike 1 punkti b kolmanda taande esimene ja teine võimalus

                  Artikli 4 lõike 4 punkti g teine taane

                  Artikli 6 lõike 1 punkti b kolmanda taande kolmas ja neljas võimalus

                  Artikli 4 lõike 4 punkti e komas taane

                  Artikli 6 lõike 1 punkti c esimese taande esimene ja teine võimalus

                  Artikli 4 lõike 4 punkti k teine taane

                  Artikli 6 lõike 1 punkti c esimese taande komas ja neljas võimalus

                  Artikli 4 lõike 4 punkti i teine taane

                  Artikli 6 lõige 2

                  Artikli 4 lõike 6 esimene lõik

                  –

                  Artikli 4 lõike 6 teine lõik

                  Artikli 6 lõige 3

                  Artikli 4 lõike 6 kolmas ja neljas lõik

                  Artikli 7 lõike 1 sissejuhatav osa

                  Artikli 7 lõike 1 sissejuhatav osa

                  Artikli 7 lõike 1 punkt a

                  Artikli 7 lõike 1 punkt a

                  –

                  Artikli 7 lõike 1 punkt b

                  –

                  Artikli 7 lõike 1 punkt c

                  –

                  Artikli 7 lõike 1 punkt d

                  Artikli 7 lõike 1 punkt b

                  Artikli 7 lõike 1 punkt e

                  Artikli 7 lõige 2

                  –

                  Artikli 7 lõige 3

                  –

                  –

                  Artikli 7 lõige 2

                  –

                  Artikli 7 lõige 3

                  Artikli 7 lõige 4

                  Artikli 7 lõige 4

                  Artikli 7 lõige 5

                  Artikli 7 lõike 5 punkt a

                  –

                  Artikli 7 lõike 5 punkt b

                  –

                  Artikli 7 lõike 5 punkt c

                  –

                  Artikli 7 lõike 5 punkt d

                  Artikli 7a lõige 1

                  –

                  Artikli 7a lõige 2

                  Artikkel 8

                  Artikkel 7b

                  Artikkel 9

                  –

                  Artikkel 10

                  Artikkel 8

                  Artikkel 11

                  Artikkel 9

                  Artikkel 12

                  Artikkel 10

                  Artikli 13 lõige 1

                  –

                  Artikli 13 lõige 2

                  Artikkel 11

                  Artikkel 14

                  Artikli 12 lõige 1

                  –

                  Artikli 12 lõige 2

                  –

                  Artikli 12 lõige 3

                  Artikkel 15

                  –

                  Artikkel 16

                  Artikkel 13

                  Artikli 17 esimene lõik

                  –

                  Artikli 17 teine lõik

                  –

                  Artikkel 18

                  Artikkel 14

                  Artikkel 19

                  I lisa

                  –

                  Ia lisa

                  I lisa

                  II lisa

                  II lisa

                  III lisa

                  III lisa

                  –

                  IV lisa

                  –

                  V lisa

                  –

                  VI lisa